text:
Meskos ku tur dia durante temporada di Karnaval tambe Polis lo sòru pa mantenshon di órden públiko i mantenshon di lei; riba dianan di marchanan di Karnaval e enfoke lo ta riba 5 área di atenshon, esta:
1. ora e públiko sali kas
2. na momentu ku e públiko ta riba kaminda pa e aktividat;
3. estadia di e públiko den área di e aktividat;
4. ora e públiko sali for di e área di aktividat;
5. ora e públiko yega kas bèk.
Pa por organisá e trabounan polisial a instituí un asina yamá “Staf Grootschalig Bijzonder Optreden (SGBO)”. Lo hasi kòntròlnan preventivo i Polis lo aktua firme kontra infrakshonnan di lei i akshonnan ku ta stroba órden públiko.
Bendementu di kos kantu òf riba kaminda públiko Personanan ku ta deseá na bende konsumo òf artíkulonan durante di e marchanan di karnaval, tin posibilidat pa hasi un petishon pa pèrmit pa esaki na Vergunningenloket; mirando ku awor esaki no ta kai bou di KPC mas, pero bou di Ministerio di Desaroyo Ekonómiko (MEO).
Tin e posibilidat tambe pa bende kos for di un edifisio òf lokalidat pero pa hasi esaki:
1. Mester kumpli ku kùrmentu di e lokalidat segun eksigensianan di a Salubridat Públiko UO G&GZ (ántes GGD) pa tantu e kushina komo baño, mester tin entre otro konekshon di pipa di awa di Aqualectra;
2. Mester kumpli ku kùrmentu di e lokalidat segun eksigensianan di Brantwer;
3. Por bende kuminda i bebida pa bai kuné so. Lo tin kòntròl di esaki tantu dor di Polis komo di Salubridat Públiko UO G&GZ, MEO i Brantwer.
Konhunto ku Ministerio Públiko Kuerpo Polisial huntu ku Ministerio Públiko, den afan pa sòru pa òrdu públiko i seguridat keda garantisá durante di marchanan di Karnaval, sigur lo apliká es aña aki un bes mas e akshon “Aktua robes, sintié un bes”.
Durante di e marchanan benidero lo bai aktua severo kontra bròmer, motosaikel, ‘quad’ èts. ku ta violá regla i leinan di tráfiko. E delitunan aki ta e.o.: ponementu di ‘fever’, rankamentu, hòpmentu; kore sin hèlmu (esaki no ta konta pa shofùr di ‘quad’); kore bròmer òf motosaikel sin karchi di kùr, reibeweis òf papel di seguro bálido; sin plachi di number òf ku esaki no ta sufisiente visibel; ekseso di zonido innesesariamente.
Ta supliká un i tur pa tuma bon nota di esaki.
KARNAVAL 2017 16-2-2016 Departamentu di Komunikashon i Prevenshon Página 2 SIRBI I PROTEHÁ Kòntròlnan preventivo durante evenementonan di karnaval Si ta nesesario Polis lo listra i hasi kòntròlnan preventivo na persona i vehíkulonan ku ta move den e área di marchanan di Karnaval.
Polis lo aktua severo kontra personanan ku ta forma molèster pa otro i ku no ta sigui òrdu di outoridat.


c: text/html

text:
Un rato pasa a tuma nota di diferente movecion den cercania di Dimas. Varios unidad policial a uni pa asina tene un razzia den districto di Playa.
A sigui e caravana di Polis y a bin termina na un cas dilanti di Grand ocean na Madiki Kavel. A drenta e cas y a detene tres persona.
Polis activo cu diferente accion riba caya unda for di oranan di diahuebs atardi a detene un homber Dominicano den su accion pa sigui skim, e biaha aki ta masbien relaciona cu un asunto di skimming, despues cu banco a haci denuncia na autoridad cu varios persona a constata cu nan placa a keda lanta na otro bancomatico y tal suma cu nan no a ni haci e transaccion aki.
Ta por lo menos dos siman caba cu e personanan aki ta bezig cu e tipo di accion aki. Te unda por a bin compronde, e personanan aki ta procedente di Europa, e grabacion for bancomatico cu banco a entrega na autoridad pa nan wak con e acto aki tabata tuma luga, a pone cu a haci investigacionnan di biaha y pone man riba e sospechosonan aki.

robotstxt: allowed

filter: keep


text:
TÈRMENTU
Nan ta pèster bo na skol? Òf bo no ke hunga pafó pasobra otronan ta hari bo? Bo ta sinti hopi bia ku nan ta laga bo pafó di un grupo, òf ku nan ta ignorá bo?
Tèrmentu por pone bo sinti teribel: desesperá i deprimí.
Tin hopi forma di tèrmentu. Aki tin algun di nan:
- Pèster òf grita un hende
- Humiá un hende
- Hari un hende atrobe i atrobe
- Laga un hende afó
- Diskriminá un hende
Esakinan tur ta formanan di tèrmentu. Hende tambe ta pèster hopi online, por ehèmpel den grupo di Whatsapp.
Lástimamente, tèrmentu ta algu ku ta pasa masha hopi. Bo no ta e úniko hende ku nan ta pèster!
No keda ketu, pero papia tokante di dje ku un hende ku bo ta konfia. Un amigu òf un miembro di famia por ehèmpel. Bo por yama nos tambe. Bo por konta nos semper kiko ta pasando!


text:
SZW Hefe Unidat
Abo ta un manager orientá riba hende, di konekshon i sosial? Solisitá anto riba e funshon retadó aki!
WO | Boneiru | 36 ora | number di vakatura: P&O2022_08_017 | Fecha di klousura: 12 di òktober 2022
Deskripshon di funshon
Establesé e legislashon laboral i e sistema di siguridat sosial firmemente i implementá esaki ku orientashon riba hende na Hulanda Karibense, esei ta loke abo ta hasi komo hefe di unidat SZW- Rijksdienst Caribisch Nederland (RCN-unidat SZW). Un reto interesante pasó bo ta traha na tres isla: Boneiru bo lugá di trabou, Sint Eustatius i Saba, kada un ku nan mes kultura i desafio. Bo ta forma e vínkulo entre Hulanda Karibense i e ministerio di SZW.
Kon bo ta anda ku proseso kompleho den situashon kaminda e grupo di enfoke ta hopi chikí? Kon bo ta organisá e servisio di tal manera ku e ta yuda e habitantenan, ku nan ta sinti nan skuchá i kaminda ta nesesario nan ta haña sosten ku yenamentu korekto di e formularionan, pa por ehèmpel aplikashon pa un ònderstant? Huntu ku bo tim di alrededor di kuarenta trahadó i kuater lider di tim bo ta sòru pa un unidat ku ta funshoná bon i pa un servisio optimal na e habitantenan di Hulanda Karibense.
Huntu ku bo tim bo ta traha na optimalisashon di e maneho di e unidat. Huntu ku bo trahadónan bo ta elaborá un plan anual perspikas. Banda di e tareanan di ehekushon primario di tur manera ta brinda atenshon aki den na e kontinuashon di desaroyo di e kontrol finansiero i e modernisashon di e ICT.
Bo ta komprometé bo mes pa establesé un maneho di personal dirigí riba desaroyo. Bo ta mira e potensialnan di bo trahadónan i ta sòru pa nan haña espasio pa usa nan kapasidatnan optimalmente. Na un manera motivante, inspirante i vinkulá bo ta duna direkshon na e tim.
Bo ta hiba e servisio na un plan mas haltu. Bo ta sòru pa un bon supervishon di e satisfakshon pa loke ta trata e servisio, bo ta implementá mehorashon i kontinuamente bo ta traha pa hasi e prosesonan burokrátiko mas simpel i ménos pisá.
Bo ta hinka hopi energia poniendo konekshon. Boneiru, Sint Eustatius i Saba ta traha, manera Entidatnan Públiko, huntu ku e Gobièrnu Sentral pa mehoramentu di konteksto sosial ekonómiko. Ku un aktitut habrí i huntu ku e Entidatnan Públiko, bo ta pone den e repartishon di responsabilidat aki (ku tin bia ta kompleho) e stapnan korekto den direkshon di prekondishonnan fundamental optimal pa e siguridat di eksistensia riba e islanan.
Banda di esaki bo ta traha den kordinashon ku diferente sosio riba e islanan, entre otro ku e shared service organisatie (organisashon di servisio kompartí) di RCN, e Ofisina di Impuesto Hulanda Karibense, i e Entidatnan Públiko Boneiru, Sint Eustatius i Saba. Na mes momentu bo ta krea oportunidat pa huntu ku Hulanda i e islanan bisiña deliberá i rekohé proyektonan konhuntamente.
E Organisashon
E unidat di RCN-SZW ta kai direktamente bou di e ministerio na Den Haag. Komo un puesto halá dilanti di e ministerio bo no ta pèrdè e sintonisashon ku e parti Oropeo di Hulanda for di bista i bo ta sòru pa laso asina estrecho ku nos ta lubidá e separashon di ocho mil kilometer ku ta separá abo for di Den Haag. Bo ta reportá desaroyo relevante na e departamento núkleo i ta konsultá regularmente ku e koleganan ku ta traha for di Den Haag. Huntu ku e hefe di e departamento di maneho na Den Haag i boso suplentenan bo ta forma un MT (tim di maneho) kolegial pa e maneho di SZW pa Hulanda Karibense i e implementashon di esaki.
Ministerio di Asuntunan Sosial i Empleo
E ministerio di Asuntunan Sosial i Empleo ta traha pa tin trabounan honesto, salú i ku seguridat na Hulanda. Banda di esaki tur hende ta haña e chèns di partisipá i pa desaroyá nan mes, di manera ku bo mes por aportá na bo propio futuro. Si kosnan bai malu nos ta sòru pa un ret di seguridat, i un ingreso pa ora bo baha ku penshon. Esaki por solamente den un pais kaminda hendenan t’ei pa otro.
Nos ke traha un maneho ku ta funshoná pa tur hende. Nos ta skucha loke ta pasando den e komunidat, traha den estrecho kolaborashon ku sosionan i ta antisipá riba desaroyonan nobo tantu esnan lokal komo esnan den eksterior. Nos ta okupá nos mes ku preguntanan ku no ta esnan di mas fásil. Tokante e maneho sosial, e futuro di e estado ku ta kuida i pagabilidat di e suma di penshon. Pero tambe tokante e problemátika di enbehesimentu i seguridat den lugá di trabou.
Nos ta stimulá e kumplimentu ku regla. Tin kosnan ku ta kanando robes? E ora ei nos ta tuma akshon. Komo dunadó di trabou e ministerio ta duna e bon ehèmpel.
Eksigensianan di funshon
- Bo tin un nivel di traha i pensa akadémiko;
- Bo tin eksperensia amplio pa duna guia riba nivel stratégiko i táktiko i bo tin afinidat ku tareanan hurídiko, finansiero i atministrativo di un organisashon ehekutivo;
- Bo ta un persona ku ta nètwèrk i un hungadó di tim ku ta konektá i ku tin bista pa loke ta sosodé, tantu na Hulanda Karibense komo den e departamento na Den Haag;
- Bo ta kapabel pa representá bo unidat na un manera pragmátiko, firme i na mes momento simpátiko dilanti di siudadanonan, empresa, gobièrnu i otro partidonan interesá relevante;
- Bo tin bista pa bo trahadónan i ta duna nan espasio i e konfiansa pa nan por desaroyá nan mes den nan funshon;
- Bo tin e kapasidat pa relativá i e resistensia pa aseptá kasonan i bo ta kapabel pa atendé kasonan na un manera diferente òf organisá e trabou di un otro manera den kaso ku esaki ta nesesario pa un servisio efektivo;
- Bo ta dominá e idiomanan hulandes i ingles, i preferiblemente bo ta papia papiamentu tambe. Si esaki no ta e kaso, bo ta dispuesto pa dominá e idioma aki;
- E ministerio di Asuntunan Sosial i Empleo ta gusta diversidat. Diferente perspektiva, desendensia, i komprondementu ta amplia nos forsa di pensa i perspektivanan di akshon. Dor di esaki nos por konektá optimalmente ku e nesesidatnan di e komunidat. No ta importá unda bo a nanse, den kiko bo ta kere i ken bo ta stima. Nos ta primeramente kurioso pa sa bo impulso pa ku efekto sosial;
- Di nos (tòp) managernan nos ta ferwagt ku nan ta kambia di funshon regularmente. Aki nos ta asumí un durashon di funshon di un promedio di kuater pa sinku aña.
Kompetensianan
- Sensibilidat pa organisá
- Sensibilidat pa manehá
- Konsiente di e ambiente
- Nètwèrk
- Dirigí organisashon
- Dirigí grupo
- Desaroyá trahadónan
- Reflekshoná
Kiko nos ta ofresé?
- Un nombramentu konforme e Rechtspositiebesluit ambtenaren BES (Desishon di posishon hurídiko di ámtenar di BES);
- Un salario konforme merkado den skal di funshon 15 (salario mensual bruto minimalmente $ 6.052,- i maksimalmente $ 7383,-) ku un siman di trabou di 36 ora pa siman. Ta skal a base di konosementu i eksperensia;
- Sèn di vakashon (8,33% di e salario);
- Un di 13 luna (8,33% di e salario, un mínimo di $ 1.750,- bruto);
- Un previshon di penshun akomodá na Pensioenfonds Caribisch Nederland (PCN);
- 168 ora di vakashon den kaso di un siman di trabou di 36 ora pa siman;
- Un nombramentu temporario di un aña, ku bista riba un nombramentu fiho den kaso di bon funshonamentu i un resultado di evaluashon positivo;
- Un areglo pa muda pa kandidato ku ta reakshoná di pafó di e isla.
Prosedura
- Ta habri e funshon aki internamente i eksternamente na mes momentu. Den kaso di aptitut igual kandidato interno ta haña preferensia;
- Un assessment òf casus por forma parti di e prosedura;
- E kòmbersashonnan ta tuma lugá na Boneiru den siman 43.
Eksigensia pa nombramentu
- Un deklarashon tokante kondukta (VOG);
- Un eksaminashon médiko na fabor di atmishon den e fondo di penshun;
- Nashonalidat hulandes.
Bon pa sa pa interesado pafó di Hulanda Karibense
- E salario ta na dòler merikano, e moneda ofisial di Hulanda Karibense;
- Hulanda Karibense konosé su propio reglanan di impuesto. Ta kobra impuesto riba e entrada mas haltu ku e suma liber di impuesto ($ 12.198,- na 2022) di un porsentahe di 30,4 % na retenshon riba suèldu;
- Ta obligá pa partisipá na e fondo di penshun, inkluso un kontribushon propio na esaki;
- Bo ta, òf bo ta bira, residente di Hulanda Karibense.
Mas informashon?
Pa informashon tokante e vakatura bo por tuma kontakto ku:
Araya Sumter, direktor di Werknemersregelingen (Areglonan pa trahadónan), number di telefòn: +31 6 15341847, meil di sekretariado: postbussecretariaatwr@minszw.nl
Remco Spek, hefe di departamento WSB, gerensia di Werknemersregelingen (Areglonan pa trahadónan), number di telefòn: +31 6 15035197, meil di sekretariado: postbussecretariaatwr@minszw.nl
Solisitut digital
Bo por manda bo Curriculum Vitae i karta di motivashon pa: vacature@rijksdienstCN.com


text:
MINISTER ODUBER LO COMPAÑA REINA MAXIMA DEN SU VIAHE DI TRABOU NA AUSTIN Y HOUSTON
Minister Dangui Oduber
MINISTER ODUBER LO COMPAÑA REINA MAXIMA DEN SU VIAHE DI TRABOU NA AUSTIN Y HOUSTON
ORANJESTAD – Diaranson atardi Minister di Turismo y Salud Publico sr. Dangui Oduber a sali rumbo pa Estados Unidos pa asina por compaña reina Maxima den su biahe di trabou.
Austin
Diahuebs Minister Oduber lo ta na e estado di Austin na unda e lo participa na un conferencia di salud conhuntamente cu minister Ernst Johan Kuipers cu ta e minister di Volksgezondheid, Welzijn en Sport (VWS) di Hulanda. E conferencia di salud ta organisa enconhunto cu Austin Healthcare Council, cu ta un organisacion non-profit cu a wordo funda door di e lidernan di e industria di salud cu ta traha hunto cu un solo meta, pa establece Austin su posicion global como e centro di innovacion pa salud. Akinan lo brinda e oportunidad pa asina fortalece cooperacion despues di e ultimo bishita na aña 2019 cu a tuma luga na Texas, pero tambe cu miras pa futuro y pa oportunidadnan di traha den colaboracion.
Minister Oduber tin e oportunidad di hiba palabra y lo comparti e experiencia di con innovacion y tecnologia a yuda Aruba maneha e pandemia di COVID19. Lo elabora sigur ariba Aruba Health App cu a wordo crea durante e pandemia pa facilita e proceso di test y tambe pa centralisa informacion di cada pashent di un manera optimal, digital y accessibel pa tur hende den comunidad di Aruba. Lo elabora adicional con despues a incorpora e uzo di e sistema pa ta un solucion caminda cu pasaheronan por presenta nan datonan personal di salud na aerolinea, hotel y tur e partner nan den e industria di hospitalidad den un forma priva y sigur. Lo pone enfasis riba e hecho cu Aruba, un pais asina chikito, ta un ehempel pa diferente paisnan mas grandi. Lo papia over con otro paisnan grandi tambe a opta pa implementa e sistema aki despues cu nan a wak con eficiente e aplicacion aki ta.
Despues lo compaña reina maxima y minister Kuipers di salud pa bishita Hogg Foundation di salud mental. Kinan lo trata varios tema di interes comun con paisnan ta atende cu tur retonan den salud mental y comparti diferente datos pa elabora riba con paisnan por yuda sostene y coopera cu otro den esaki. Na Hogg Foundation e meta principal ta con pa incorpora innovacion pero tambe siña traha na un manera mas preventivo riba e tereno di salud mental, especialmente pa nos hobennan.
Houston
Diabierna minister Oduber lo ta na Houston, caminda e lo haña un recorido di e Texas Medical Center (TMC) Innovation y alavez e lo bishita MD Anderson Cancer Center cu reina Maxima y tambe minister Kuipers. E dos centro medico nan aki ta renombra como un di e mihonan rond di e pais. Durante e bishita aki nan lo haña diferente presentacion di expertonan den e ramo di salud y tambe lo tin oportunidad pa haci pregunta.
Minister Oduber ta haña e oportunidad aki importante pa por crea cooperacion internacional nobo y fortifica esunan existente. Tambe e ta sumamente orguyoso di tin e oportunidad pa por hiba palabra den nomber di Aruba pa focus riba e importancia di innovacion den cuido y con tecnologianan avansa por yuda mehora calidad di cuido.
E biahe aki su enfoce principal ta innovacion riba tereno di salud


text: WILLEMSTAD — Aktualmente e hungado di VESTA U20 Richelo Francisca riba invitashon di CFU ta na Merka, San Antonio Texas den un All Stars team. E invitashon a bini di parti di Caribbean Football Union (CFU) ku ta trahando riba un selekshon di hungadonan di U20. 18 hungado a ser invita di paisnan manera Virgin Island, St Kits, Jamaica, Dominica, Anguila, Puerto Rico i naturalmente Richelo di Korsou. Nan lo partisipa representando futbol di caribe den un torneo ku yama Kopa Rayados. E selekshon lo hunga 4 wega ku e meta pa e selekshon kuminsa intregra den otro.


text:
Minister Dangui Oduber Innovacion den Gobierno ta sigui! SVb a lansa MiPensioen App!
ORANJESTAD – Minister di Salud Publico sr. Dangui Oduber ta contento di por anuncia cu e Banco Social di aseguradonan esta SVb a lansa un App pa nos pensionadonan. E portal di MiPensioen tabata disponibel caba desde aña 2019, na aña 2020 SVb a digitalisa henter nan proceso, awor den tempo corto ta lansa e tremendo App pa telefon mobil cu yama MiPensioen.
E mandatario a splica cu su vision ta pa brinda un servicio moderno na tur e aseguradonan por medio di innovacion y tecnologia. Cu e App aki SVb lo funciona na un manera mas eficiente treciendo aun mas tranparencia pa nos pensionadonan. SVb tin e deber pa administra e fondonan di e pensioen di biehes (Algemene Ouderdomsverzekering of AOV) adecuadamente y cu confiabilidad, pa mantene e fondonan financieramente sostenibel.
Minister Oduber a menciona cu segun e cifranan ricibi for di SVb, esakinan ta indica cu nos grandinan ta uza e portal di MiPensioen. Segun e cifranan na aña 2021 tabata tin 1054 persona cu a pidi pensioen di biehes di cual 922 a uza e portal pa haci esaki. Na aña 2022 (te cu augustus) 630 persona a pidi pa e pensioen y 609 a haci uzo di e portal. Esakinan ta indicadornan cu ta ilustra cu nos grandinan mas y mas ta uza tecnologia, por mira esaki tambe den graficanan segun e mandatario.
Danki na tecnologia y innovacion SVb por a yuda personanan cu ta biba den exterior pa keda cobra nan pensioen. Na 2021 SVb a yuda 543 persona via video calling, asina nan a prueba nan mes cu nan ta na bida, pa nan por keda cobra nan pensioen.
Minister Oduber ta informa cu e MiPensioen app ta bay haci posibel pa e asegurado wak su entradanan, tambe e por su jaaropgaaf y download esaki pa impuesto, tur esaki den bo planti man. Te cu awor esakinan bo por haci, pero e idea ta pa sigui expande e app pa e por tin mas uzo den futuro.
E pensionado por registra via website of download e app di biaha. Locual mester ta un email address y bo code di AOV. Via e website of via e app e pensionado lo wordo splica stap pa stap con tur cos ta traha.
E mandatario ta felicita e director di SVb sr. Edwin Jacobs y henter e team cu a traha duro pa haci e app MiPensioen un realidad. Minister Dangui Oduber ta contento di con e vision di SVb ta bayendo, tur cos ta canando segun plan. E mandatario a trece dilanti cu e innovacion di e app sigur lo trece un mehoracion den e servicio cu SVb ta duna y alaves lo facilita nos pesionadonan.
———————
Minister Dangui Oduber
AWE A ANUNCIA AUMENTO DI UITKERING PENSIOEN DI BIEHES
ORANJESTAD – Awe Minister Dangui Oduber a anuncia aumento di uitkering di pensioen di biehes. Aña 2020 y aña 2021 tawata e añanan di mas dificil den historia di nos pais. E pandemia a pone retonan grandi nos dilanti como pais pero hunto den union pais Aruba a surpasa tur. Ora nos a kere cu situacion lo bira miho e guera na Ukraina a cuminsa y esaki a conduci na inflacion rond mundo y factornan externo cu tin hopi influencia riba Aruba.
Como e Minister encarga cu SVb, naturalmente tin cu pensa riba nos grandinan y con pa yuda nan den e presion cu inflacion a trece cune pa nan.
No obstante tur e retonan di aña 2022, e aña aki ta uno excepcional pa nos turismo y economia. E recuperacion rapido di nos turismo y economia ta bayendo bon.
- Nos ta surpasando nivelnan di aña 2019 cual tawata un di e mihor añanan pa pais Aruba. Nos economia lo crece cu double digits e aña aki.
- E prome kwartaal banco central a publica cu Aruba su economia a crece cu 16.2%.
- Primanan ricibi pa e prome 6 lunanan di e aña aki, a conoce un aumento di 12.2%.
Tur esaki a conduci cu tin espacio pa ahusta uitkering di pensioen di biehes.
Ta en espera di e cifranan oficial di CBS pa loke ta inflacion pero a tuma e decision caba pa adapta e pensioen di behes entrante 1 di januari 2023 cu minimo 3%. Segun ley, gobierno por adapta e pensioen cu maximo di e aumento den indice di prijs di consumo midi di 1 di sept 2021 pa 31 di aug 2022.
Proyeccion di SVb ta cu e indice di prijs durante e periodo menciona lo ta entre 4.1 pa 5.4%. Na e momentonan aki por indica cu lo ta responsabel un aumento di minimo di 3%. Si e desaroyo den e fondo mehora mas ainda, lo por aumenta algo mas.


text:
MINISTER ODUBER A BISHITA THE HOGG FOUNDATION FOR MENTAL HEALTH
Minister Dangui Oduber
MINISTER ODUBER A BISHITA THE HOGG FOUNDATION FOR MENTAL HEALTH
AUSTIN – Diahuebs atardi Minister Oduber a bishita The Hogg Foundation For Mentao Health hunto cu su Mahestad Reina Maxima y minister Ernst Johan Kuipers cu ta e minister di Volksgezondheid, Welzijn en Sport (VWS) di Hulanda. The Hogg Foundation a wordo estableci na University of Texas na Austin den aña 1940. E fundacion su vision ta pa sostene y promove salud mental y e bienestar. E mision di e fundacion ta pa transforma e manera con comunidadnan ta promove e salud mental tur dia. Nan ta pensa cu promocion di salud mental no mester keda solamente na clinicanan.
Na e atardi aki Minister a trata varios tema di interes comun con paisnan ta atende cu tur retonan den salud mental y comparti diferente datos pa elabora riba con paisnan por yuda sostene y coopera cu otro den esaki. E meta principal pa e aña aki ta con pa incorpora innovacion pero tambe siña traha na un manera mas preventivo riba e tereno di salud mental, especialmente pa nos hobennan.
E problema di salud mental bou di nos hobennan a wordo reconoci na e conferencia aki. A pone enfasis cu e problema di salud mental bou di nos hobennan ta creciendo tur rond mundo. Depresion, ansiedad y trastorno den conducta ta e rasonnan principal awendia di malesanan bou di nos hobennan.


text:
Deporte
E ta saliendo pa Williamsport: Glenn Thomas:”Sponser ta skars”… Refineria Isla Ta Hasi Hopi Falta !!
Sr. Glenn Thomas ku pa años ta hasiendo un tremendo trabou spesialmente ku e deporte di baseball tresiendo masha hopi informashon di nos peloteronan den kas di tur hende ta preparando pa move pa e siudat di Williamsport kaminda e lo kubri partisipashon di nos selekshon di baseball Little League Liga Pabou na e mundial komo kampeon di Latino Amerika.
Glenn tabata ayera tardi na parke di Buena Vista kaminda e la hasi algun grabashon ku dirigentenan di Liga Pabou su Little League ku a hiba nan último training promé ku nan move mañan pa Williamsport.
Glenn ku pa años ta hasiendo un tremendo trabou a bisa 5 Star ku lamentablemente a bira sumamente difísil pa por haña spònser pa por kubri e gastunan pabo bai hasi reportahe o transmití wega.
E la splika ku porhempel pa Williamsport hotèl ta karisimo, i si bo suma tur kos ta papia aki di sigur 8000 florin pa kubri tur kos.
Baseball di mucha sin duda ta saka nos kara kada ratu, i e trabou di amigu Glenn ta realmente valioso.
E periodista stimá a rekonosé ku Refineria Isla i Sr. Kenneth Gijsbertha ta hasi hopi falta, paso semper nan tabata aportá. Di tur manera Glenn i su planta kanal-8 ta sigui hasi esfuerso pa tene nos Pueblo na altura di nos muchanan den eksterior. Prinsipalmente nos peloteronan !!
Deporte
Dia 8 di òktober próksimo: Roman Fury, ruman di Tyson lo Debutá…
Tyson Fury tin un ruman hòmber di 25 aña ku ta train huntu kuné, i ta kla pa debutá den bòkseo profeshonal.
Nòmber dje ruman di Tyson Fury ta Roman Fury ku ta bringa den e kategoria krusero.
Roman Fury lo debutá dia 8 di òktober próksimo.
Tyson Fury su ruman ta bisa ku Roman tin bon talento.
Roman mes ta bisa ku ta su deseo di bringa pa titulo.
“Mi ke bringa pa titulo”, asina Roman Fury a deklará.
Deporte
Dolores Aveiro, Mama di Cristiano: “Si Cristiano no bin, Cristianinho lo bin Sporting”…
E Mama di Cristiano Ronaldo su deseo ta pa su yu homber Cristiano regresa Portugal i hunga pa Sporting di Lisboa.
Dolores Veiro, e mama di Cristiano ta bisa ku si Cristiano no bin, Cristianinho ku ta su yu lo bin.
Segun Sra. Dolores su ñetu tambe ta un promesa i ku e lo por ta ku Sporting kualke dia.
Dolores a bisa ku Cristiano lo ke hunga te dia e tin 40 aña, i ku ta su deseo pa Cristiano bin Sporting prome ku e finalisa su karera.
Deporte
Dolores Aveiro, Mama di Cristiano: “Si Cristiano no bin, Cristianinho lo bin Sporting”…
E Mama di Cristiano Ronaldo su deseo ta pa su yu homber Cristiano regresa Portugal i hunga pa Sporting di Lisboa.
Dolores Veiro, e mama di Cristiano ta bisa ku si Cristiano no bin, Cristianinho ku ta su yu lo bin.
Segun Sra. Dolores su ñetu tambe ta un promesa i ku e lo por ta ku Sporting kualke dia.
Dolores a bisa ku Cristiano lo ke hunga te dia e tin 40 aña, i ku ta su deseo pa Cristiano bin Sporting prome ku e finalisa su karera.
Daily Nobo
A SALI NA KLA KU JERSON ROSALINA TA METÍ DEN MUCHU MAS KOS
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
Gobiernu no tin fondo pa publiká pèrmit pa konstrukshon den korant
“IPKO Poppetje gezien, kastje dicht”
Parlamentonan di Kòrsou, Aruba i Sint Maarten a kobardiá ante Ulanda
Ta kiko parlamentarionan a bai hasi Ulanda anto?
A SALI NA KLA KU JERSON ROSALINA TA METÍ DEN MUCHU MAS KOS
Damitanan hóben lokal a gradua pa kurso di teknologia riba ‘digital literacy, web development and coding’
Sentensia den kaso inex….. Robo di 600 kilo di kokaina for di warda di polis un frakaso total
Trending
-
Lokal6 days ago
Parlamentonan di Kòrsou, Aruba i Sint Maarten a kobardiá ante Ulanda
-
Lokal6 days ago
Ta kiko parlamentarionan a bai hasi Ulanda anto?
-
Lokal3 days ago
A SALI NA KLA KU JERSON ROSALINA TA METÍ DEN MUCHU MAS KOS
-
Lokal6 days ago
Damitanan hóben lokal a gradua pa kurso di teknologia riba ‘digital literacy, web development and coding’
-
Lokal5 days ago
Sentensia den kaso inex….. Robo di 600 kilo di kokaina for di warda di polis un frakaso total
-
Lokal6 days ago
Kastigu di 12 luna presu pa Mama di 4 yu na Ulanda ku a kobra € 197.495,- ilegal
-
Lokal5 days ago
Colon ta e promé barku ku ta trese karga pa almasená na Bullenbaai
-
Lokal5 days ago
Kuminsa ku kouseband…… “Nos tur ban kunuku, planta i krese nos pais”


text: Diasabra merdia a drenta informe di cu un persona lo a presenta y a menasa un chinese na un supermercado na Tarabana cu un arma di candela y lo a tuma direccion pariba, mesora a dirigi patruya na e sitio y a alerta otro patruyanan riba caya pa localisa un pick-up dobbel cabina blanco y cu su number conosi. Na yegada di e patruya a bin compornde cu enberdad a bini un persona cu e descripcion duna pero esaki ningun momento a saca arma ni mucho menos menasa. Pues cu aki lo ta trata di un keho falso, asina mes polis a wak e grabacion di e camara di seguridad y a confirma cu aki ta trata di un informe falso.


text:
Dialuna atardi a drenta informe di un caso di destruccion cometi na un auto staciona na Venezuelastraat, mesora a dirigi un patruya na e sitio. Na yegada di e patruya a bin compronde cu aki ta trata di un auto Toyota Highlander cual a ser staciona mitar riba acera y mitar riba caminda y desconocidonan a pasa rasca esaki causando daño na e autopolis a tuma keho di e destruccion aki.
1 thought on “Malhechornan a causa daño na un auto staciona mitar riba acera mitar riba caminda na Venezuelastraat”
-
bon ja, aki nos no ta papia di ta geparkeert mitar riba asera i mitar riba caya. aki no ta papia di blokia pa peaton kana kaminia nan tin derecho pa kana i no ta un auto blokia nan kamina i nan tin di kana riba kaya ku tur nan risico.
aki polis a actua malo i mester a duna e senjora un boet riba dje door di parkeer malo.


text:
Dialuna a habri pais Aruba cu un tremendo noticia for di parti di Minister di Husticia y Asuntonan social unda cu el a anuncia cu diabierna 12 di augustus conseho di minister a aproba 600 mil florin pa e proyecto di bemoeizorg. Dos dia despues di e anuncio aki, Minister Rocco Tjon ta haci un otro conferencia di prensa y e biaha aki tawata pa pone e prome piedra di Stichting Hunto unda oficialmente ta start e construccion di e edificio cu lo uni FMAA y SPD.
Proyecto Bemoeizorg
E proyecto aki tin como meta pa elimina e adictonan ambulante for di riba caya na un manera pro-activo y asina brindanan e cuido y ayudo necesario pa nan por rehabilita y bira ciudadanonan independiente y activo bek den comunidad. Durante conferencia di prensa Minister Tjon a elabora riba e alocacion di e 600 mil florin. Ta asina cu a emplea 5 profesional dedica y cualifica pa atende full-time cu e problematica aki. Tambe a aloca parti di e fondo pa tur herment necesario por wordo adkiri y asina reenforsa y facilita e trabou di nos profesionalnan. Ademas di esaki lo tin cambionan infrastructural unda a aloca 100 mil florin pa renoba 2 camber na Centro Colorado cual ta nifica cu lo tin cama pa entre 16 cu 24 persona. Brinda e personanan aki ayudo y cuido necesario no ta nifica solamente ayudo psikico, pero tambe cuido di higiena, provee cuminda y otro aspectonan basico. Tur esakinan ta cosnan cu a tene cuenta cun’e na momento di aloca e fondonan. E meta ta pa haci e proyecto aki un proyecto structural y duradero pa asina garantisa e cuido di clientenan na tur momento. E inversion aki tin un impacto positivo riba e adicto ambulante brindando e asina un oportunidad mas den comunidad. Tambe e ta un desaroyo positivo pa e famia y sigur e inversion aki ta eleva e siguridad di pais Aruba.
Stichting Hunto
Pa hopi aña caba Aruba tawata campa cu e problema riba e tereno di salud mental cu listanan largo di espera, ineficiencia y e falta di un cuido enfoca riba mucha y hoben. Mirando tur esakinan, Gabinete Wever-Croes a declara asuntonan di salud mental como un crisis y for di aki a cuminsa lora manga y busca solucion. FMAA y SPD ta e dos organisacionnan cu a indica e necesidad grandi haci e cuido accesibel, enfoca riba clientenan cu dubbele diagnostiek y enfoca riba mucha y hoben. Abase di esaki e idea di Stichting Hunto a nace cu e intencion pa uni FMAA y SPD den un solo fundacion y di e forma aki haci e cuido cu nan cada un ta brinda uno accesibel, atencion dubbele diagnostiek y atencion special pa mucha y hoben. Pa cristalisa e proyecto aki tawata mester un cooperacion di tur stakeholders envolvi cual ta FMAA SPD HAVA, Respaldo, DVG, Bureau Ondersteuning Verslavingszorg, FADA y Ministerio di Husticia y Asuntonan Social. Danki na esaki e ta posibel awo pa yuda cada un persona mehora, rehabilita pa asina nan por integra bek den comunidad. Stichting Hunto lo garantisa un cuido di calidad, integral y cu ta accesibel pa tur cu mester di dje. Esaki sigur lo conduci na reduci fragmentacion den sector di cuido, ta bay reduci lista di espera largo y lo reduci e precion actual riba cuido specialisa.
Parlamentario Shailiny Tromp-Lee ta termina felicitando tur profesional, tur stakeholders, y Ministerio di Husticia y Asuntonan Social pa a haci e dos proyectonan aki un realidad.


text:
Orkan na Hulanda Karibense
Temporada di orkan ta kuminsa den luna di yüni. Un orkan ta okashoná problemanan grandi, manera viktima, problema ku komunikashon, problema ku awa di bebe i daño grandi na edifisio.
Lastimamente islanan Karibense tin eksperensha ku orkan i tambe ku e desaster ku e lo por okashoná. Por ehèmpel na 2017 ora ku orkan Irma a pasa riba Sint-Maarten, Saba i Sint-Eustatius.
P’esei duna nos e oportunidat pa guiabo pa bo ta aun mas mihó prepará pa un eventual orkan
Nos ta ofresé un kantidat grandi di aktividat:
- Treinen i ehersisio
Nos treinen i ehersisio ta trese e puntonan di atenshon dilanti
Den nos kursonan, treinen i ehersisio nos ta traha entre otro ku e sistema di ‘pensa
senario’. Esaki ta ensera ku boso trahadónan di krisis ta repasa diferente senario ku nos tìm
di dosente. Por ehempel:
• Kiko ta e posibel konsekuensha di un orkan?
• Kua tareanan di emergensia (‘emergency support functions’ ESF) tin durante di un orkan?
• Kiko ta pasa riba tèrmino korto i largu (despues ku e orkan pasa)?
Ta traha nos treinen i ehersisionan na midí / na diferente nivel (i adaptá basa riba boso situashon). Asina bo empleadonan ta trein mas hopi serka di e realidat!
Bo tabata sa ku Cuijpers Consultancy tin un simulador di medionan di komunikashon? E simulador ta un imitashon di e realidat pa asina bo empleadonan por praktiká mas miho.
Nos koleganan di nos kompania ruman ‘Integrato’:
• ta manehá e informashon den e simulador. Kual ta konsisti di:
- e wèpsáit di bo kompania
- wèpsáit di medionan di komunikashon
- pagina di medionan soshal
- un operador pa guia e treinen òf ehersisio
• Konseho (di krisis) i trabou temporal
Nos trahadónan por asisti bosnan tìm di krisis temporalmente, por ehempel komo konsehero di maneho. Esaki ta posibel na bo lokalidat i/òf na distansha. Tambe nos por asistí bo kompania pa traha diferente plan di krisis, manera ‘Ambtelijke Bestuurlijke
Coördinatieplannen’ (ABC-plan) òf ‘Ambtelijke Bestuurlijke Coördinatiekaarten’ (ABC-kaart) pa orkan.
• Evaluashon
Bo a eksperenshá un krisis di orkan? Nos profeshonalnan di Cuijpers Consultancy por asistíbo ku e evaluashon di e krisis. Nos tin hopi aña di eksperensha ku evaluashon di tìm di krisis i kalamidatnan na entre otro Hulanda Karibense. Nos manera di traha ta basá
riba e método di ‘feedforward’: siña di un kalamidat pa asina por kombatié mas mihó den futuro.
‘Portfolio’ pa kada un trahadó di krisis i/òf tìm
Nos kompania ruman Integrato ta asisti den esaki ku un portfolio basá riba e método
di ‘feedforward’:
• Kiko a sosodé?
• Kiko e tìmnan a hasi?
• Kua puntonan di mehorashon/atenshon tin?
• Kiko nos lo hasi diferente den futuro?


text:
Publiká riba 07 Ougùstùs 2020
WILLEMSTAD – Bo tin pensá pa hasi un petishon pa un ko-suidadano, un konosí, un famia, un òf mas persona ku a traha pa años boluntariamente (sin propio benifisio, sin kompensashon, pero sirbiendo i hasiendo un diferensha), pa risibí un berdadero Kondekorashon Real? Awor ta e momento pa inisiá esaki i enkaminá e proseso pa entregá e proposishon pa 2021. Komishon Kondekorashon Real ta kla pa risibí petishonnan i traha riba nan.
E proseso
Pa kuminsá e proseso di prepará un entrega di proposishon pa kondekorá un persona, por tuma kontakto ku Commissie Koninklijke Onderscheidingen (CKO), pues e Komishon Kondekorashonnan Real. Esei por mediante e email adrès kondekorashonreal.cur@gmail.com . CKO ta para kla pa manda e ‘voorstelformulier’, pues e formulario ofisial kual mester wordu yená. Naturalmente e komishon por sirbi ku informashon, teps i lokual ta nesesario pa guia e proseso di hasi e proposihon ofishal. Tambe por bai online na www.lintjes.nl/voorstelformulier anto download e voorstelformulier (den e formato Word). Despues ta yen’é i entreg’é na e komishon. E di tres manera ta pa pasa na ‘Vergunningenloket’, esta Bentana di Informashon’ lokalisá na Saliña. Despues di a yena e formulario i kompletá esaki ku minimal dos karta di sostenedó (ondersteuner), por entregá e pakete bèk na Bentana di Informashon den e buzon di Komishon Kondekorashon Real. Pues tin tres opshon: 1) via email di komishon, 2) via wèpsait di Hulanda, 3) via Bentana di Informashon. Ta di rekomendá pa tene kontakto ku e komishon tokante e proposishon via di email. Tur lokual no ta komprendibel por puntra komishon pa risibí splikashon.
Último fecha pa entregá un petishon ta djabièrnè 14 di ougùstùs 2020. Despues di a risibí tur e proposishonnan e trabou ta kuminsá i lo dura algun luna te den prinsipio di 2021. Pa despues e proseso bai terminá den e desishon final enkuanto ken tur ta risibi Kondekorashon Real, mihó konosí komo ‘lintje’, den 2021. Pa e motibu aki mes entrega di lintjes tin e nòmber ‘lintjesregen’.
E formulario pa hasi e proposishon
Esaki ta e formulario ofishal ku mester keda yená, kual tin komo meta pa kolektá mas tantu informashon ku ta posibel i aun mas relevante pa duna e petishon kontenido. Un kuríkulo (‘curriculum vitae’) naturalmente lo sirbi e propósito tremendamente. Esun ku ta kordiná e petishon, yena i firma e formulario ofisial ta hasi esaki preferibelmente na Hulandes anto di taip. Esaki lo fasilitá esnan na Hulanda, pa lesa i opiná riba e proposishon. Esun ku ta yena e formulario (‘indiener’) ta firma e ‘voorstelformulier’.
Sostenedornan
E persona ku ta entregá e petishon, e asina yamá ‘indiener’, pa un hende risibí un kondekorashon ta tuma kontakto ku minimal dos persona ku ta dispuesto di sostené e petishon. E personanan aki ta ‘ondersteuners’. E manera ku ta hasi esaki ta ku e sostenedornan separadamente ta skirbi un karta den kual nan ta deklará ku nan ta na altura di e proposishon anto – a base di motibunan bon deskribí – ta duna nan propio sostén na e proposishon. Si tin mas sosténedó, e ora ei tin mas informashon ku por uza pa duna e petishon su peso.
Pregunta i kontakto
Pa mas informashon i splikashon por tuma kontakto ku Komishon Kondekorashonnan Real. Esaki por via señora Lucy Tielen, señora Nicole Maduro, señor Edgar Sintiago, señor Roland Colastica òf Presidente di komishon señor Curd Evertsz. E email adrès ta kondekorashonreal.cur@gmail.com.


text:
ORV Aspirantnan di klas BPO a risibi EHBO diploma
ORV
Aspirantnan di klas BPO a risibi EHBO diploma
Djabièrnè, 15 di òktober 2021, 17 aspirant di klas BPO 2019-I a risibí diploma di EHBO. E entrega di diploma a tuma lugá den kantine di Opleidingsinstituut Rechthandhaving & Veiligheidszorg (ORV) den presensia di dosente, hefe i representantenan di Emergency Medical Team (EMT) ku a duna e kurso. Promé ku e entrega di diploma a hiba palabra sr. Raindel Martina ‘Chef Specialistiche Opleidingen en Leiderschapstrajecten’ interino, Djener Jansen dosente di klas 2019-I, sr. Juriaan Carbière presidente di EMT i sr. Sidney Sambo intstruktor ofishal di Oranje Kruis. Sambo veteranisimo den EHBO a splika tur detaye di e EHBO diploma, e pas, e sertifikado i pone hopi enfásis riba renobá e diploma despues i keda up to date pa loke ta trata e konosementu i desaroyonan di EHBO. Despues tabatin e entrega di diplomanan. E otro miembronan di EMT ku tabata presente ta Giselle Rhuggenaath, sekretaria i Richeline Kerindongo, relashonista públiko.


text:
Komo sekretario di Estado pa relashonnan den Reino Hulandes, Raymond Knops a hasi hopi esfuerso pa un mihó relashon entre Den Haag i e islanan di Karibe den Reino Hulandes, spesialmente e islanan BES, esaki segun e lider polítiko di UPB, diputado James Kroon, relashoná ku e notisia resien ku a sali publiká ku Raymond Knops no ta bolbe bèk den e gabinete nobo. Na mes un momento mi ta mira dilanti ku anhelo pa un koperashon plasentero i fruktífero ku su susesor, sra. Alexandra van Huffelen.
Sr. James Kroon ta enfatisá e echo ku Sr. Knops a dediká hopi tempu i energia na e koperashon. “ E a sali semper pa Bonaire na e momento oportuno, djis dilanti porta di elekshon di konseho insular, kual a kondusí na un di gobièrnunan di kolegio ehekutivo mas stabil for di 2010. Pa e motibu ei nos por a tuma paso nan dilanti konhuntamente. E echo ku tin biaha esakinan no a bai sufisiente rápido, no ta sinta serka e sekretario di estado, pero esaki ta debí na nos propio forsa di ehekushon limitá.”
“Knops tabata trese huntu kuné durante su bishitanan, mas minister i otro sekretarionan di estado, pa di e manera ei nan por a mira ku nan propio wowonan kiko ta e problemanan riba Boneiru. E gabinete finalmente a stipulá un punto di salida pa e mínimo sosial. No opstante esaki te ainda e ta keda bou di e nivel mínimo real. Mas aleu a subi e suèldu mínimo i plaka pa yu i tambe e konstrukshon di e kasnan di hür sosial a haña un empuhe. Nos tur por mira e adelanto relashoná ku konstrukshon di kayanan na Boneiru.
Mi sa sigur ku mi por gradisí Sr.Raymond Knops na nòmber di hopi Boneriano pa su esfuersonan i alabes dese’é tur kos bon pa futuro. Mi ta sigur tambe ku sra. Van Huffelen por konta ku un kaluroso bon biní di parti di e pueblo Boneriano. Su partido D-66 a demostrá último añanan ku nan ta deseá lo mihó pa Hulanda Karibense, pues mi tin tur konfiansa ku den e añanan benidero nos lo traha bon ku e Señora aki i otro mandatarionan i hasi kosnan positivo huntu pa e desaroyo di Boneiru. Mi ta spera ku e Sekretario di Estado lo bin sera konosí mas pronto ku ta posibel.”


text:
WILLEMSTAD — Djárason 1 di mart klup di atletismo Trupial – Auto City a realisá un biahe pa Puerto Rico kaminda su atletanan infantil di 6 pa 13 aña lo kompetí den e di 16e kompetensia “Invitacional Atletismo Cupey Track 2017” djasabra awor 4 mart riba e pista Complejo Deportivo de Cupey Alto den Municipio de San Juan.
E kompetensia aki ta forma parti di e maneho di klup di atletismo Trupial – Auto City di kual tur aña nan ta organisá un òf mas interkambio deportivo den un pais den nos área. E tipo di interkambio aki a demostrá ku e ta duna un empuhe na mehorashon di resultado di su atletanan. Tur atleta di Trupial – Auto City ku e bira bon atleta a pasa den e trayektorio aki.
E delegashon ta konsistí di 17 atleta 2 lider/coach i 11 mayor ku lo yuda guia e atletanan aki. Mayoria di e atletanan aki ta kompetí pa promé bes den eksterior. E klup Cupey Track di Puerto Rico ta e promé klup ku a kuminsá 24 aña pasa ku interkambio aki i ámbos klup ta mira su probecho.
Di otro banda partisipashon na kompetensia nan den otro pais ta stimulá e klupnan aki pa bin partisipá den e kompetensia internashonal di Trupial – Auto City ku ta Trupial – Auto City Classic i Festival di Relevo. E aña aki e kompetensia lo tuma lugá dia 7, 8 i 9 di Juli den SDK. Ya tin 7 pais ku a konfirmá nan partisipashon kaba. Dirigentenan di Trupial – Auto City ta trahando riba 2 pais nobo pa 2017.
E kompetensia di Trupial – Auto City Classic pa 2017 lo ta e di 25e edishon i tin kos nan grandi na kaminda. Ta verwacht un partisipashon grandi di e klupnan invitá. Direktiva, mayor, i rumannan di e atleta ku a bai Puerto Rico ta deseá nos atleta nan tur klase di éksito. E delegashon lo regresá Kòrsou bek djadumingu 5 mart.


text:
Tocante IDEA
IDEA
Iniciativa pa Desaroyo di Empresa Arubano (IDEA), ta un centro pa ofrece ayudo y guia extenso, gratis, na e comerciante cu kier cuminsa un negoshi chikito nobo of cu tin un negoshi existente y hopi biaha ta topa diferente retonan manera conocemento basico di negoshi, acceso na credito, tecnologia, mercadeo y diferente regulacionnan existente.
Vision
Pa asisti comerciantenan cu informacion y guia amplio, pa asina crea actividadnan comercial nobo, diferente y innovativo.
Mision
Pa informa, guia y educa entrepreneurnan potencial of existente pa asina nan logra hasi nan negoshi uno exitoso. Tur esaki pa contribui na realisa un desaroyo sostenibel den e sector comercial pa yuda aumenta productividad y eficiencia den nos comercio. E aumento aki lo crea mas hopi productividad y un mercado laboral sano cune.
Meta
IDEA su meta principal ta pa stimula e generacion nobo y negoshinan chikito na Aruba pa fortifica un crecemento den economia y prepara/adapta manehonan pa asisti y stimula negoshi pa recupera y desaroya durante y despues di COVID-19, mediante guia, training y promocion.
Servicionan
Guia y informacion
Idea ta ofrece guia y ta duna informacion na e empresario chikito y mediano for di inicio y durante e proceso di habrimento di nan negoshi.
Informacionnan cu IDEA ta ofrece:
- Conocemento basico di negoshi
- Pasonan pa cuminsa y registra un negoshi
- Diferente regulacion existente
- Informacion pa financiamento
- Informacion tocante impuesto
- Mercadeo
- Business Plan
Monitor
Idea ta monitor su clientenan pa por duna su sosten si acaso mester di dje den resolvimento di bottlenecks y/ of ahustamento di su strategia comercial.
Educacion
Idea ta ofrece workshops pa nos clientenan y esnan cu ta interesa di habri un negoshi nobo of tin un negoshi existente. Nos ta ofrece educacion pa tur edad.
Den pasado nos a organisa workshop y webinar den e ramo di:
- Agricultura (Agripreneurship)
- Pa nos muchanan (Kidspreneurship)
- Pa nos jovennan (Youthpreneurship)
- Pa nos pensionadonan (Silver Entrepreneurship)
- Pa e grupo femenino (Women Entrepreneurship)
Curso ‘Empresario Prepara I + II’
Desde 2012 Idea ta ofrece anualmente durante e lunanan di april te cu juli un curso pa empresario cu yama “Empresario Prepara”. Durante e curso aki e cursistanan, ta ricibi varios topiconan cu ta hopi importante pa personanan cu kier cuminsa cu un negoshi. E topiconan aki ta wordo brinda door di profesionalnan. E curso Empresario Prepara ta wordo parti den 2 curso: Empresario Prepara I + II.
Curso Empresario Prepara I:
- Corporate Social Responsibility (Human Rights & Business)
- Business Continuity Plan
- Marketing
- Business Plan
- Business Law
- Small Business Administration
Curso Empresario Prepara II:
- Small Business Tax
- Innovation
- Developing Brand Awareness for Customer Satisfaction
- Leadership and Management
E cursista ta ricibi na final di cada module un tarea/ examen y tambe e mester entrega un Business Plan cu tambe ta conta pa punto. Si e cursista logra pasa e curso cu exito (minimo 5.5 punto final), lo ricibi un certificado.
E orario di e curso ta 7:00 p.m. – 9:15 p.m. y ta tuma luga 2 biaha pa siman. Ful e curso ta wordo brinda na Papiamento. E materialnan mayoria biaha lo wordo presenta den idiomanan hulandes of ingles.
Conferencia
IDEA ta colabora den organisacion di diferente conferencianan conhuntamente cu su stakeholdersnan y tambe IDEA riba su mes a organisa conferencianan manera:
- Small Business Event 2012-2017-2018
- ESER Conference (European Social Economy Regions 2018)
- Aruba Investment Summit 2021
Proyectonan
Idea a participa den diferente proyectonan pa stimula entrepreneurship den comunidad y pa engrandece comercio local.
Algun di e partners cu nos a colabora den proyecto ta: COSME group, DPL, CEDEHM, KvK, Bureau Traimerdia, EPI, DIMP, SVB, DVG, DOW, DIP, Departamento di Aduana, Telefon pa Hubentud, Fundacion Desaroyo Comunitario, Stichting Ja IK Aruba, Santa Rosa, Action Coach, ARINA, Exprodesk, Museum Archeologico Aruba, Banco Central di Aruba, I am Jeremy, Universidad di Aruba y Qredits.
Webinar
IDEA ta hasi uso tambe di e plataformanan digital, pa ofrece educacion empresarial na un capacidad mas grandi. Desde aña 2020, nos a cuminsa organisa webinar, curso y tambe conferencia internacional riba plataforma digital.
Scroll To Top


text:
Sentro pa Trabou ta traha na proyektonan pa solushoná ‘mismatch’ riba merkado laboral i intermediá pa poblashon riba tereno di trabou.
E sentro ta okupá su mes ku:
Informashon integral relatá na servisionan di Sentro pa Trabou
Informatie Voor de Werkgever (nl)
Centrum voor Arbeid (Werkzoekende) (nl)
Kada sektor tin partinan di organisashon fiho.
Primi riba e ‘link’nan pa informashon tokante e partinan di organisashon di Sektor di Labor I su produktonan i servisionan.
Maneho Atministrativo i Tim di Ehekushon di Labor
Sentro pa Trabou
Lokalidatnan di SOAW: Kas di Bario Brievengat, Kas di Bario Punda, Kas di Bario Otrobanda, Kas di Bario Sta. Maria, Inspekshon di Labor i Seguridat, Sentro pa Famia i Hubentut, Sentro pa Trabou, Ofisina di mediadó.


text:
Si hopi facil bo por subi di peso, pasobra bo ta mas na cas cu riba caya. Un investigacion a ser haci y ta indica cu 61% di esnan encuesta a aumenta di peso durante di e pandemia.
Con bin?
23% a bebe mas alcohol pa motibo di stress y mayoria a habri refrigerador mas biaha cu normal rondiando cos di come. Manera ya ta conoci, subi di peso ta aumenta bo riesgonan pa malesa cronico y tambe si bo haya Covid-19 e lo afectabo mas severo cu otro personanan. Awor kiko pa haci pa no subi di peso? Nos ta recomenda sali bay cana sea den linear Park na Oranjestad of otro areanan di cana manera na San Nicolas y tambe na Malmok, canamento ta sumamente saludabel. Cana cu un velocidad di 3 of 4 KM pa ora durante 30 pa 45 minuut, esey ta un velocidad y tempo pa haci un impacto efectivo riba bo salud. Cada bes cu bo haya gana di come, bebe awa, hopi biaha no tin hamber nos tin sino gana. Y pa gana nos ta peca hopi biaha come di mas come cosnan cu ta pone nos aumenta di peso. Enbes di bebe alcohol pa kita stress opta pa bebe un thee di Chamomile(Kanebloem), di Mint of di Toronjil.


text:
WILLEMSTAD — Curacao Baseball City Foundation (CBCF) kièr a partisipá na pueblo di Kòrsou ku un di nos hóbennan ku talento ku yama Sheadion Jamanika, Shortstop Prospekto di apenas 18 aña di edat, a logra un baseball scholarship pa bai studia na Western Oklahoma State College na Oklahoma USA.
Sheadion ta un hóben ehemplar ku a studia i hunga beisbòl na Hulanda i a partisipa den diferente torneonan internashonal huntu ku Nederlandse Team AA.
Sheadion a militá den e ekiponan manera Neptunus (Traidens), Hawks, Groot Kwartier Stars Hubenil i Doble A. Tambe ela hunga den selekshon di Hulanda (Big League) na South Carolina.
Sheadion ta konosí pa su bon wante den Shortstop i tambe su hugadanan sensashonal den e posishon aki di shortstop.
Por medio di e programa di Player Development Program, dirigí pa Sr. Chairon Isenia, Sheadion a bin Kòrsou I mesora a wòrdu inkorporá den e programa pa prepará pa e siguiente nivel ku ta College Baseball of Profeshonal Baseball.
Despues di 3 luna di preparashon i despues di vários evaluashon, Sheadion a bin logra su beka di studio pa studia I hunga beisbòl na Merka.
Sheadion aparte di ta un bon pelotero, su disiplina, rèspèt I su edukashon tabata lokual ku mas a sobresali durante di e periodo di preparashon, i esakinan tabata un Bonus pa Sheadion sigui pa e next level.
Curacao Baseball City Foundation kièr a yama danki na tur sponsor ku di un manera of otro a sa di sostené e hóben aki, pa asina e por kontinuá su kareda di studio na Merka.
Por sierto Sheadion ta subrino di Mario Mujica (ex-Pitcher di Groot Kwartier Stars I Royal Scorpions) i nieto di defuntu Irma Mujica Ferdinandus, kual ta un persona ku semper bai a yuda den beisbòl di Pre-Infantil.


text:
WILLEMSTAD — Djasabra anochi ku un bunita desfile 15 ekipo partisipante den sòfbòl fast pitch a inisiá e kampeonato 2016 na Stadion di Post 6. E brasbènt di St. Jozef VSBO bou di guia di sra. Jeandor, a kompañá e ekiponan musikalmente. Yufrou Bridgewater a kanta e himno nashonal dilanti di un bon públiko. Ku a asistí.
E kampeonato ta dediká na sra. Norma ‘Nooi’ Carolina. Nooi tabata aktivo pa kasi 3 dékada den sòfbòl lokal. Den su tempu e tabata simplemente impekabel riba e picher plate. E tabata miembro di diferente selekshon, tantu di Kòrsou komo di Antia. Na diferente okashon e la konkistá premio individual komo hungadó i a yuda tantu su ekipo komo selekshon kampeonisá.
Riba petishon di e bestür di CSB, sr. Welton ‘Papi’ Esprit a dediká atenshon n’e parti spiritual. Papi Esprit a para ketu na lokual e ta konsiderá e 3 pilanan pa éksito. Disiplina, determinashon i dedikashon. Nan ta importante tantu riba komo pafó di fèlt. E presidente di CSB, sr. Lernnerth Angela a enfatisá e kompromiso ku bestür di CSB tin ku e sòfbòlistanan pa engrandesé sòfbòl i hib’é bek na nivel di gloria ku Antia i Caribe a konosé ántes. Por último e Minister enkargá ku entre otro e kartera di deporte, Sr. Irene Dick, a dediká palabra na sra. Norma Carolina, sòfbolistanan i públiko presente. Ku poko palabra e la ilustrá e importansia di deporte i e la gradisí Nooi pa su aporte ku e a duna durante tur e añanan ku e tabata aktivo.
Despues ku Nooi a lansa e promé bala, umpire a kanta play ball pa weganan inougural por a kuminsá. Públiko a mira dos bon wega den kua e ekipo maskulino Dream Team a vense Suffisant Eagles pèrtá ku skor di 5-4 i Pichingolo Nissan a bin di atras pa gana Vipers ku skor di 13-5.
E ambiente di sòfbòol a sigi djadumingu ku 3 wega, 1 wega den klase A i 2 den AA. E prome wega den klase A bai entre Pichingolo Nissan i Santa Rosa Angels Vandis. Sta. Rosa a nòkout Pichingolo ku skor di 12 pa 2. Pa Sta. Rosa 12 kareda 8 hit i 1 eror, pa Pichingolo 2 kareda 4 hit I 1 eror. Picher ganadór Quilin Coeriel, picher perdedó Dyshanique Camelia. Mihó bateadó pa Pichingolo tabata Maria Macia di 2-2 i pa Sta. Rosa Mareiene Semeler di 2-2. Tabatin un homerun den tereno di Dyshanique Camelia.
Den e di 2 wega ku tabata den e klase di AA, St.Rosa Angels Vandis a nòkout e ekipo di Vipers ku skor di 12-0. Pa Sta. Rosa 12 kareda 8 hit 2 eror. Pa Vipers 0 kareda1 hit 3 eror. Picher ganadó a resultá Tedy Faneyt ku a tira one hitter, picher perdedó Lisandra Ursulita. Miho bateadó pa Sta. Rosa Vandis tabata Sueny Felicia di 3-2 i pa Vipers Lisandra Ursulita di 2-1. Tabatin un homerun den tereno di Surivienska Wawoe.
Den último wega Pichingolo a bin fuerte pa blackout Eagles Softex 17- 0. Pa Pichingolo 17 kareda 13 hit i 0 eror. Pa Eagles Softex 0 kareda 3 hit 3 eror. Picher ganadó a resultá Arnalda Margarita, picher perdedó Shurdenay Obispo. Mihó bateadó pa Pichingolo Nissan tabata Charitey Nepunucemo i Abigail Dall di 2-2 i pa Eagles Softex Tanisha Gil, Loeyendra Valentijn i Jeamine Pieternella tur di 1-1.


text:
Pa basta tempo caba por tuma nota cu e problema di e planta di refina awa di riool (RWZI) na Bubali Plas, no ta mehorando. E holor cu ta sali di e planta ta uno insoportabel pa tanto turista como local. Sra. Tisa LaSorte, directora di AHATA, ta splica kico esaki nifica pa economia di Aruba y kico AHATA su proposicion pa mehora e problema aki ta.
Sra. LaSorte ta splica cu e preocupacion nota solamente pa e problema actual, pero tambe pa e peliger cu e problema ta crea pa Eagle Beach y Palm Beach. ‚ÄúNos beachnan ta e recurso natural cu nos economia ta depende riba dje y si nan wordo contamina e ta un crisis economico mas grandi cu esun di COVID.‚ÄĚ
E procesamento di awa di riool ta asunto di obra publico y ta un responsabilidad pa cual tur persona ta paga impuesto p‚Äôe. E ta se√Īala cu e gobiernonan di ultimo decadanan mester a sigura cu tin presupuesto y accion pa DOW por mantene e planta den condicion necesario pa e crecemento di Aruba su poblacion y actividad economico.
AHATA a tene reunion cu varios experto riba e tema y na februari 2020 a manda un carta, un biaha mas, pa alerta ariba e urgencia di e problema y AHATA a ofrece un solucion. ‚ÄúTin compania experto cu ta interesa den inverti den un planta completamente nobo y bende e awa procesa na hotelnan cu por usa e awa den hardin‚ÄĚ, Sra. LaSorte a bisa. ‚ÄúPor bende e awa na prijs barata na agricultor y campo di golf tambe. Un solucion asina no ta costa gobierno y lo sigura mantencion continuo di e planta den futuro. Ademas tin entidad financiero cu ta dispuesto pa financia instalacion di un planta nobo pa gobierno.¬†En todo caso, nos no por warda te ora e baca a hoga pa soluciona e problema.‚ÄĚ
Sra. LaSorte ta splica cu e efecto negativo pa e economia di Aruba ta uno cu ya caba Aruba a pasa aden y cu mester haci todo lo posible pa evita. Si no tin beach limpi no tin turismo y sin turismo no tin economia. ‚ÄúNos ta supone tur hende a si√Īa esey na 2020‚ÄĚ, el a agrega.
Aruba a mira un recuperacion di turismo den luna di juni te cu augustus, na final di augustus ya e turismo a cuminsa sinti e efecto di e variante Delta. Esaki a pone cu tabatin hopi cancelacion y e recuperacion a ricibi un golpi duro. Sra. LaSorte ta enfatisa cu aunke semper lo tin variante nobo, e comportacion di e comunidad ta locual ta determina si nos ta experiencia un ola grandi di contagio.
‚ÄúE ultimo ola a causa cu CDC a hisa alerta di biahe pa Aruba, y hotelnan a ricibi cancelacion cu a causa un perdida averahe di 6 punto di grado di ocupacion. Nos ta premira cu September y Oktober tambe ta afecta negativamente ainda y lo tin recuperacion limita, mientras cu pa November y December nos por experiencia mihor recuperacion atrobe‚ÄĚ, el a splica.


text:
Minister Plenipotenciario Suplente mr. Ady Thijsen a firma e registro di condolencia na embahada di Reino Uni na Den Haag na ocacion di e fayecimento di Reina Elizabeth II di Inglatera.
Di e manera aki e mandatario – den nomber di Gobierno di Aruba – a expresa palabranan di pesame na e famia real di Inglatera y e pueblo di Reino Uni.
Elizabeth II a fayece riba 8 di September ultimo na un edad di 96 aña. Pa 70 aña Elizabeth II tabata hefe di estado di Reino Uni y algun paisnan cu ta forma parti di e “British Commonwealth”, manera Canada, Australia, New Zeeland y algun islanan den Caribe.


text:
Prome reunion cu Secretario di Estado Van Huffelen: âPa Aruba esaki ta hopi importante...
Diasabra anochi 18 di juni, e prome reunion riba nivel di Gobierno di paisnan den Reino y Secretario di Estado Alexandra Van Huffelen a...
Prevencion, un parti esencial pa combati e problematica di obesidad
Durante su conferencia di prensa diahuebs 22 di juli, Minister di Salud y Turismo, Dangui Oduber, a toca e topico di obesidad. E topico...
Expo di Arte âSavoury Memoir In Colored Spicesâ tumando lugar Diahuebs venidero na Ateliersâ89
Pueblo di Aruba ta cordialmente invita pa bin presencia un exhibicion di arte âSavoury Memoir In Colored Spicesâ tumando lugar Diahuebs 29 di September,...
Ministernan di Pais Aruba keto riba desesperacion di ciudadanonan
Bon Dia Aruba a ricibi informacion cu dump na Parkietenbos tabata na candela durante henter dia di awe. E candela a keda bira mas...
Ministerio di Asuntonan General ta informa: Trabao den cuadro di landspakket ta continua: bishita...
Durante siman di 15 te 19 di augustus e ekipo di Aruba encarga cu landspakket a ricibi bishita di e asina yama Tijdelijke Werkorganisatie...
Economia di Aruba a crece cu 16,2 porciento durante prome trimester di 2022
Awe Banco Central di Aruba (BCA) a publica âState of the Economyâ pa e prome trimester di 2022. E publicacion aki ta duna un...
Den Dia Mundial di Bisa No Na Tabaco; FADA ta sigui conscientisa riba uso...
Ayera 31 di mei tabata Dia Mundial di Bisa No Na Tabaco unda cu Fundacion Anti Droga Aruba (FADA) a realisa un conferencia di...
Prome Minister Evelyn Wever-Croes: Prome Minister y Minister Rocco Tjon ta ricibi poster di...
Un Plataforma multi disciplinario cu lo brinda conscientisacion y prevencion den e centronan di cuido di mucha pa babynan di 6 siman pa 12...
Gente de Zona, Camila Cabello y mas ta cubanonan nomina na Premios Juventud 2022
Hopi ta e artistanan di Cuba cu ta destaca rond mundo. Den Premio Juventud 2022 den e di 19 edicion tin un total di...
ATIA a organisa un âinput sesionâ pa su miembresia cu tema Reforma Fiscal
Ariba 7 juli 2022, the Aruba Trade and Industry Association (ATIA) a organisa un asina yama âinput sesionâ pa su miembresia. Den e sesion...


text:
Nos kier a manda un palabra di gradecimento pa tur cu a yuda nos y sostene nos durante su enfermedad y despedida di nos tata stima:
Emiterio Arends q.e p d.
Mihor conoci como: “Theo”
*03 Maart 1931 – †14 Augustus 2022
Danki na tur famia, amigo, colega, conocir y bisinja nan,
Tambe nos kier a gradici pa e bon cuido na dr Horacio Oduber Hospital;
E specialistanan dr Selene Kock y dr Carolina Becker:
E enfermeronan di piso 4;
Su dr di cas cu tawata semper attent, dr Melissa Wever:
Specialista dr Jason Petronilia;
Enfermeronan di Wit Gele Kruis.
Alaves nos kier a invita pa tres Santo Sacrificio di Misa
Cual lo tuma lugar na Misa Sagrado Curason na Savaneta pa 7 or di anochi
E fechanan lo ta
Diasabra: 20 Augustus 2022
Dialuna: 22 Augustus 2022
Diasabra: 27 Augustus 2022
Boso presencia lo ta altamente aprecia.


text:
Fin di 2015 un mayoria di “Tweede Kamer” a tuma un moshon den kua Hulanda ta rekonosé ku Hulanda i Shell a kontribuí den pasado na daño serio na medio ambiente di Kòrsou i na e tereno di isla. E pasado ei ketu bai tin masha hopi influensia negativo riba Kòrsou. Pa tal motibu mayoria di “Tweede Kamer” a bolbe tuma un moshon na febrüari 2016 ku ta establesé ku e emishon i polushon prosedente di e tereno di Isla ta un ofensa serio kontra di derechinan humano di hendenan ku ta biba den besindario. E moshon a konkluí tambe ku e echo ku Gobièrnu di Kòrsou ta permití e polushon ta un akto di mal gobernashon. A base di esei e moshon a stipulá ku mester redusí e polushon drástikamente den tres luna.
Pa SMOC esei tabata motibu pa públikamente puntra miembronan di nos mes Parlamento, Parlamento di Kòrsou, ki dia nan ta asumí nan responsabilidat pa representá hinter e pueblo di Kòrsou na un manera digno. Parlamento tin e tarea di kontrolá Gobièrnu i pèrkurá ku nan ta eksigí di Isla ku ta kumpli ku leinan eksistente di medioambiente. Lamentablemente Parlamento no a reakshoná. SMOC a bolbe pidi akshon konkreto di gobernantenan i parlamentarionan den un komunikado fechá 18 ougùstùs 2016 tokante e sustansia bèrdè ku ta baha ketu bai riba abitantenan den besindario di Isla. Den su komunikado di 1 sèptèmber 2016 SMOV a bolbe pidi atenshon, e biaha ei pa e echo ku ougùstùs 2016 tabata di remate atrobe ku Isla pa e enorme kantidat di dióksido di suafel ku Isla a manda den aire, ku konsekuensia hopi serio pa salú di hende.
Dia 7 sèptèmber 2016 miembro di “Tweede Kamer” señor Van Laar a bolbe hasi pregunta pa sa kon a para ku e redukshon di polushon ku ta asina nesesario. Lamentablemente ta parse ku no ta interesá Gobièrnu ni Parlamento di Kòrsou nèt nèt nada kiko ta pasa ku e hendenan di Wishi/Marchena i otro barionan den besindario. SMOC ke bolbe mustra riba investigashon di CBS (2011) for di kua a sali ku no ménos ku 83.1 porshento di hendenan di Wishi i Marchena tin molèster serio di e polushon.
Lesa mas aki: Besluitenlijst_procedurevergadering_commissie_Kr_7_september_2016.


text:
Un total di 11 sospechoso tin den e caso. E sospechosonan cu mester presenta dilanti den Corte ta: Ewald Biemans, Franklin Abath, Edgar Werleman, Ninosca Nuñez, Oslin (Benny) Sevinger, Rebecca Richardson, Maria Leoncita Arends, Pieter Susebeek, Carlo Mansur, Curt Harms, y Frederic Every.
Cu un cantidad grandi di cargonan serio contra Ex Minister Benny Sievinger y mas persona rond di dje caso Aveztruz lo cuminsa. Mirando e seriedad di e caso, lo tuma 4 luna pa trata e caso. Cada luna un otro parti di “avestrus” y na final e rekisitorio y defensa y reacciona riba loke cada un a trece dilanti. Dia 7-8 di september lo trata fundacion curason berde cu ta un fundacion di campaña di ex minister Benny Sevinger segun registra na KVK. Den e caso aki e sosopechosonan ta Susebeek, Harms y ex minister Benny Sevinger mes.
E acusacion den e parti aki ta cu Benny a previligia su mes fundacion. October lo trata dos compania envolví den negoshi cu terenonan y cual ta e dossiernan di Elenath /Deshaun/ D. Shop / Diana Lerma cu ta un testigo den e caso y e Sospechosonan cu ta den e caso aki ta L. Arends, Sr Every, Sra. Richardson. Sr. Abath y Benny Sevinger.
Den luna di november lo trata Damira cu tin di haber cu sospechosonan N.Nuñes, E.Werleman, C.Mansur, F.Abath y Benny Sevinger. Pero tambe lo trata den november e parti di Bucuti cu e sosopechoso principal ta Benny Sevinger riba e puntonan di verduistering, en witwassen, ladronicia y labamento di placa. Riba 9 di november lo trata Benny Sevinger mes como sospechoso y e acusacionnan ta di falsificación ,estafa,tumamento di regalo,labamento di placa y abuso di función. Y fiscal lo hiba su rekisitorio riba 10 y 11 di november.
Den luna di december ta bini na turno e abogadonan , reaccion di ambos banda y ultimo palabra. y e demas sospechosonan den avestruz pa asina na Januari tin un veredicto final den e caso di Aveztruz. E keho aki oficialmente a keda entrega door di Jan de Ruiter y Micheal Williams cu a entrega e prome rapport na Ministerio Publico pa cuminsa cu investigación riba otorgamento di tereno cu a haya e nomber di avestruz. Tambe mester bisa cu ta un hues comisario di Sint Maarten a bin Aruba pa interogacionnan. E diferente casonan a haya e siguiente nombernan: Deshaun, Elenath; Deshaun/Elenath, Damira/Lizner


text:
“Tur djaweps ta pet friendly na Sambil”
Willemstad, Korsou: Riba djaweps 25 di Ougùstùs Sambil pa di promé biaha a organisá un Pet Gala Fashion Show di kual previamente partisipante nan a inskribí i a partisipá na un pre-selekshon via di un oudishon (casting) i ayera a bin kulminá den e evento final.
For di aña 2019, Sambil den un esfuerso pa konsientisá e pueblo di Kòrsou i mustra riba e importansha di kuida i stima nos animal nan a lansa ofisialmente “SAMBIL PET FRIENDLY” kaminda tur djaweps ta permití pa bishitantenan drenta e sentro komersial ku nan maskota.
E fashion show aki tambe ta forma parti di e programa i inisiativa aki. E ganador apsoluto kual ta “MIA” a resultá e maskota ganador di un Goodie Bag na balor di NAF 500,- kortesia di Veeris Pet Center i un name tag personalisá di Dva Paws. E kacho mas kreativo “PING” a risibí un gift set di Pet Fashion i un saku di kuminda kacho di United Sugar Trading. Tur partisipante a risibí un regalito speshal. Un danki di kurason na tur partisipante i demas sponsors nan KC flowers i Peluqueria Canina Grooming.
Keda pendiente pa mas aktividat, no solamente pa kacho sino tur tipo di bestia domestiko kaminda lo tin e posibilidat pa entre otro adoptá un maskota, risibí mas info tokante salú i training di maskota i hopi mas.
Esaki sin duda ta un tremendo inisiativa kaminda Sambil ta hasi posibel pa kombina entretenimentu, fashion i compra bou di un dak huntu ku bo maskota i alabes keda riba e nivel di sentro komershial nan mundialmente konosí ku tambe ta pet friendly.
Bishitá www.sambil.cw pa tuma nota di e reglanan i kondishonan ku ta aplikabel pa Sambil Pet Friendly.
Sambil ta invitá tur esnan ku tin amor i pashon pa nan maskota pa bin i disfrutá ku nan maskota. Sambil mas ku un sentro komershal lo sigui kontribuí na futuro di nos dushi Kòrsou i tambe nos maskota nan!


text:
Fundacion Kapel di Bethania ta recorda fecha importante
Fundacion Kapel di Bethania ta recorda fecha importante
Riba 25 di augustus 2022 a recorda net un aña cu “Monumentenbureau”, cu ta e instancia gubernamental encarga cu e ordenanza di Monumento na Aruba, ta indica e interior di e ‘Kapel di Bethania’ situa na Noord 2 como monumento proteha, por medio di un decreto firma door di Minister di Cultura sra Xiomara Maduro.
E compleho ta consisti di un klooster y un kapel y a wordo construi entre 1954 pa 1958. E klooster y kapel a wordo uza door di e soeurnan di e ordo ‘Dominicanesnan di Bethania’.
Fundacion Kapel di Bethania ( FKB) a ser funda cu e meta primordial pa proteha y cuida e compleho aki mirando su importancia di su herencia pa historia di Noord y Aruba. E kapel aki ta e unico kapel na Aruba cu ta manteni den su originalidad.
E parti interior den e kapel cu ta proteha ta e elementonanl manera e altar, banki- y kashinan cu ta pega na vloer y muraya, estatua- y stashinan, e tegelnan den e compleho, blafon etc.
E aña aki Zuster Marjolein tabata di bishita na Aruba y el a keda hopi contento di mira con e fundacion ta traha hopi duro pa sigui conserva e klooster y e kapel.
Fundacion Kapel di Bethania ta desea di comparti cu pueblo di Aruba un relato cu Zuster Marjolein a skirbi y a publica di su bishita na Aruba den e edicion di nan ordo ‘Blikwisseling’. Pa mustra su legria y gratitud pa cu e cuido y conservacion di e edificio aki. E traduccion ta lo siguiente:
Aruba no lubida Bethania!
For di 1952 te 1995 nos soeurnan a biba y traha na Aruba. Nos tabatin un luga pa cuido di muchanan (Imeldahof), pero tabata traha tambe na scol (pa financia e trabou cu e muchanan), den e parokia y den prizon.
Desde 1995, ora cu e ultimo dos soeurnan a bandona Aruba, ‘Kinderhuis Imeldahof’ na Noord ta excelente guia pa laiconan experto y pa un fundacion. Pero e convento cu su kapel, cu despues a cay bou di gobierno, no a haya un destinacion adecuado y tabata totalmente descuida, cu bentana- y flurnan kibra, yen di sushedad di palombanan y yen di cacalaca.
Te cu dos aña pasa un grupo di personanan den bisindario di e convento a cuminsa duna e edificio un bon limpiesa y drecha algun cos riba nan mes iniciativa y gasto. Ta uza e kapel for di e tempo ey pa diferente servicionan liturgico, tambe pa e habitantenan di Imeldahof. Den algun otro local a organisa exposicion di artefactonan di e parokia di Noord y di e soeurnan di Bethania.
Relaciona cu esaki a tuma contacto cu soeur Marjolein cu, lamentablemente door di corona, por a duna su cooperacion solamente desde leu. For di Hulanda e tabata manda informacionnan, portret- y artefactonan. Diferente habitante di Noord a ofrece materialnan historico di e pueblo.
For di 26 di mei te 3 di juni di e aña aki soeur Marjolein tabata presente riba invitacion di ‘Fundacion Kapel di Bethania’, funda special pa e causa aki. Tabata un siman fantastico cu entrevista en bibo na television, entrevistanan na radio, reunionnan y encuentronan, servicionan liturgico y un encuentro cu minister-president. For di tur esaki por comprende cu tin un aprecio grandi pa locual e religiosonan a realisa na Aruba y e deseo ta cu esaki ta wordo pasa pa e generacion cu ta sigui.
Y a traha plannan concreto pa uzo di henter e edificio, pa asina por sigui cu e tradicion di Bethania.
Zr. Marjolein, Haelen


text:
“Ban Lanta y Planta” cu nan mision pa planta 10.000 mata nativo rond di Aruba.
Minister Arends:
“Ban Lanta y Planta” cu nan mision pa planta 10.000 mata nativo rond di Aruba.
Durante weekend ultimo minister di naturalesa, Sr. Ursell Arends a lanta y bai planta pa duna su contribucion na e proyecto di Ban Lanta y Planta. E fundacion tin como meta pa planta 10.000 mata rond di Aruba pa yuda restaura Aruba su ecosistema natural.
Un tremendo iniciativa cu ta promove Aruba su matanan nativo y nos flora y fauna en general. E matanan a wordo planta na un manera unda ta percura cu ora muha e mata atardi, e awa ta yega e raiz directo, y asina yuda e mata crece na un manera sostenibel. Tambe e fundacion tin un schedule unda boluntarionan por yuda cu muhamento di e matanan, tres biaha pa siman. Esaki ta un manera eficiente pa por percura pa e matanan cu wordo planta, por sobrevivi den e clima cayente di Aruba.
“E ta un placer pa tabata tin e oportunidad pa pasa un mainta den naturalesa, unda ta duna balor na nos matanan nativo di Aruba y balor pa nos medio ambiente.” Minister Arends a cuminsa ta bisa, “Paso ora naturalesa prospera, nos como ser humano tambe ta prospera.”
Minister Arends ta manda palabra di gradicimento y admiracion na e fundacion y su team completo, como tambe tur boluntario cu ta asisti den solo cayente. Pa mas informacion con pa bira boluntario por contacta e fundacion “Ban Lanta y Planta” via nan medianan social. Hunto nos ta yuda Aruba su naturalesa recupera y mitiga e efectonan di cambio climatico.


text:
Detenshon pa destrukshon.
KOMUNIKADO DI PRENSA 311 / 2021
1 sèptèmber 2021
Detenshon pa destrukshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 31 di ougùstus 2021den oranan di mèrdia, Polis a detené un sospechoso enkonekshon ku destrukshon.
Riba e dia ariba menshoná e sospechoso mester a destruí glas di un bali na warda di
reshèrshi.
Na warda di reshèrshi a detenè e hòmber sospechoso:
S.J., di 32 aña di edat, nase na Kòrsou.
A presentá e sospechoso dilanti di un fiskal ouksiliar, ku a ordená su enkarselamentu
pendiente di mas investigashon.


text:
ISBN: 978-99904-2-277-1
Mi negrita, mi ruman
$ 9,62 O.B Excl.
Fls 17.51
Cola Debrot (1902-1981) ta un di nos eskritornan mas famoso. El a skibi na diferente idioma i a laga un obra ekstensivo atras. No solamente e tabata hurista i dòkter, sino tambe el a okupá diferente funshon importante manera minister i gobernador di Antia.
‘El a habri porta, dal un stap i un stap mas den su kamber, ma el a keda tene e kònòpi su tras i no a sera e porta. Den skuridat el a tende kon ketu e tabata drumi, ku rosea tené aden. Un kambio inesperá a tuma lugá den su sintimentu pa Maria. El a tende kon silensio tabata susurá, el a tende su mes sanger …’
In stock
Compare


text: WILLEMSTAD — Dianan 5 i 6 di desèmber próksimo Federashon Aquatiko Kòrsou ta organisá e MCSSI-2014 CURACAO Synchronized Swimming Championship’ (Kampionato nashonal di landamentu sinkronisá). Lo tin kompetensia di Combo, Solo, Figura i Rutina di dueto den diferente kategoria di edat. E kompetensia lo tuma lugá na SDK kuminsando djabièrnè di 5 di desèmber ku e promé seshon di kompetensia 17:00’or di atardi. Riba djasabra 6 di desèmber e di dos seshon di kompetensia ta kuminsá 9:30 di mainta. Despues di un pousa, 16:30 di atardi ta kuminsá ku e di tres i seshon di kompetensia.


text:
Resultadonan di Beisbòl Liga Grandi ayera:
Seri di Kampionnan Liga Amerikano
- Kansas City Royals a gana Toronto Blue Jays ku skor di 14-
Seri di Kampionnan Liga Nashonal
- New York Mets a derota Chicago Cubs ku skor di 5-2
Partido di Beisbòl Liga Grandi awe:
Seri di Kampionnan Liga Amerikano
- Kansas City Royals kontra Toronto Blue Jays (Kansas ta lidera e seri 3-1)
Seri di Kampionnan Liga Nashonal
- New York Mets kontra Chicago Cubs (New York ta lidera e seri 3-0)
Beisbòl Invernal na Mexico
- Roger Bernadina no a konektá hit den 2 turno na bate ku 3 base por bola, 1 kareda anotá i 2 base roba pa Yaquis de Obregon. Roger tin un promedio di .222


text:
Ta asesina sr. Helmin Wiels cruelmente mientras e ta bay cumpra un soppi. Hopi hende ta den shock. Cosnan cu nos no ta spera mas den nos mundo civilisa. Y toch, nos mundo ta jen di violencia. Nos mundo ta jen di bondad tambe. Unda pa busca e solucion?
Un comentario di un amigoe aprecia di Corsow: Robert Coffie
Hopi trustu, kruel, lamentabel i bergonsoso e horibel asesinato di Sr. Helmin Wiels. Ta duna miedu, miedu di nos mes hendenan.
Nos komunidat ta manera kos ku a bira siegu. Siegu i ignorante. Siegu pa òrden, siegu pa komprenshon i siegu pa positivismo. Hasta siegu pa e amor ku nos tin ku praktiká pa traha riba e futuro pa nos yunan, pa nos mes, i pa nos pais.
E loke ku nos ta eksperensiando ta un futuro sin amor. Un futuro ku lo yega i desaroyá ku odio-propio.(en bes di amor-propio i amor pa nos pais)
Un emoshon di odio asina lo kaba ku bo, kimabo manera un pida karbon kayente. Ademas e emoshon aki lo lo no destruí bo so, e lo destruí bo komunidat kompleto.
Odio ta kousando hopi problema den mundu, i riba nos pida baranka Korsou tambe, pero te ainda mi no a ripará ku odio a resolvé niun di nos problemanan na drechi.
Tin biaha nos ta kere ku odio ta e arma pa ataká otronan. Pero odio ta un kuchú di dos banda, i e malu ku nos hasi na otro, nos ta hasi’e na nos mes , i sin duda na nos komunidat.
A yega ora pa nos para ketu i reflekshoná riba kon nos tin ku bai traha riba nos komunidat.
Mi komunidat ta mi famiya, e komunidat di e maestro(a)nan òf esnan den enseñansa ta nan alumnonan, e komunidat di esnan enkargá den deporte ta nan atletanan, komo doño òf lider di un empresa bo komunidat ta bo empleadonan. Siña nan i dunanan e ehèmpel kon pa ta un dushi hende, siña nan balor i normanan. I abo komo lider siña bo mes e kosnan aki promé.
Ban kuminsa awor i no laga pa aki un par di aña nos tin ku bisa KU NOS TABATA dushi hende.
Mi ta spera ku e siman aki nos por reflekshoná riba bondat i AMOR i ku lo reina pas duradero na Korsou.
Danki Robert pa permiti nos usa bo refleccion. Ohala cu hopi hende les’e y comparti’e bou nan amigonan. Y mas cu tur cos bib’e y bir’e! ~ Comprondiendo Bida


text:
Comunidad di Aruba por a disfruta atrobe di un tremendo Open Dag na Mariniers Kazerne riba dialuna na unda Bon Dia Aruba a probecha di sinta cu Commandante Sr. Jan Ten Hove un rato pa combersa tocante diferente topico entre otro kico eventonan manera esaki ta haci pa e comunidad di Aruba.
Comandante di Mariniers Corps Base, Jan Ten Hove ta conta Bon Dia cu e tin casi 3 aña caba den funcion di Comandante aki na Aruba y e ta casi cla pa termina cu esaki den luna di augustus pa regresa bek Hulanda. Dia 17 di augustus ta bay tin un ceremonia na unda ta bay oficialmente inicia un otro comandante pa reemplasa comandante Sr. Ten Hove.
”Locual e Mericanonan ta bisa hopi di Aruba ta berdad, Aruba ta un isla hopi amabel mes. Tur hende ta saluda bo y bo ta haya hende cu ta hasta bay yuda bo, por ehempel mi a bay Mountain Bike diadomingo anto mi ta topa hende cu ta puntra mi si mi mester ayudo y bo sa, cosnan asina bo no ta mira mucho den paisnan grandi.” Sr. Ten Hove ta bisa.
Sr. Ten Hove ta bisa cu un di e cosnan cu el a aprecia hopi di Aruba tambe ta con lihe por a conecta cu personal di Polis, Brandweer, Warda Nos Costa pero tambe locual por mira tambe den e Open Dag cu ta wordo organisa tur aña.”Mi ta spera cu comunidad por mira un tiki di locual nos por haci aki y mi ta mira si durante e ultimo añanan cu tin hopi union y ta pasa bon riba nan dia nacional. Manera un Militar profesional mi ta spera cu nan mira mas cu e cosnan leuk aki y por aprecia un tiki mas nos trabao y haya interes den esaki” Sr. Ten Hove ta splica.


text:
Ban selebrá Dia di Boneiru 2022 bèk di forma kustumbrá.
E selebrashon protokolar ta tuma lugá dilanti Ofisina Prinsipal di Gobernashon i e selebrashon kultural ta kontinuá den Tera Kòrá bou di Pal’i Tamarijn. E tema di e aña aki ta “Nos Muchanan, Nos Tesoro, Nos Futuro, Nos Orguyo”.
E dia ta kuminsá ku un reunion solèm di Konseho Insular na Passangrahan pa 8’or di mainta. E parti protokolar ta kuminsá pa 09.30 or ku e gruponan uniformá ku lo marcha i bou di e tononan di nos himno nashonal lo hisa e bandera gigantesko di Boneiru. E programa ofisial lo ta unu hopi variá te ku 12’or di mèrdia. E selebrashon na Tera Kòrá ta kuminsá for di 12’or ku bendementu di kuminda i tambe músika i ta terminá 11’or di anochi.
Komo suidadano di e baranka aki, krea un sintimentu di patriotismo i demostrá esaki. Esaki por sosodé pa medio di un bandera sea na kas òf na outo, vestuario òf di kualke manera ku bo por ekspresá ku bo tin kurason pa Boneiru.
Bo ta keda kordialmente invitá pa bin selebrá e parti protokolar dilanti Ofisina Prinsipal di Gobernashon i e selebrashon kultural na Tera Kòrá.
Entidat Públiko Boneiru ta deseá henter pueblo di Boneiru un felis Dia di Boneiru.


text:
Kralendijk- E kompania di gobièrnu Oil Trading Bonaire (OTB) ya pa algun aña ta hibando pèrdida finansiero basta pisá. Esaki a sali na kla den un reunion di komishon di Konseho Insular di djaweps atardi.
Freddy Curiël, presidente komisario di a menshoná e montantenan di pèrdida den transkurso di e último añanan. Na 2018 OTB a hiba un pèrdida di 104.000 dòler, na 2019 esaki a subi na 355.000 dòler i nan 2020 un pèrdida di 293.000 dòler. Ku otro palabra, den apenas tres aña tin un pèrdida kumulativo di no ménos ku 752.000 dòler.
Curiël a splika tambe ku aunke a kuentanan anual di OTB pa añanan 2018 i 2019 no a keda aprobá ainda pa ouditor eksterno, e sifranan ta kla si. Ta e intenshon pa na dado momentu presentá e sifranan di ámbos 2018 i 2019 ‘den un solo tiru’ na gobièrnu ku ta e akshonista di OTB.
Penoso
E perdidanan ku a hasi ku operashon di OTB a pone ku e kompania ta den un situashon finansiero bata penoso, i ku apenas tin sèn pa hasi invershon den mantenshon nesesario, entre otro riba tankinan di kombustibel na airport pa tènk avion. Mester invertí un suma basta grandi, entre otro pa siguridat di kandela pa ku e tankinan aki.
A bini bastante pregunta krítiko dilanti den Konseho Insular, prinsipalmente di parti di oposishon, kiko ta lógika di keda hinka sèn den un kompania ku solamante ta pèrdiendo plaka. Segun lider di Partido Demokrat, e situashon ta unu kaminda di forma indirekto, ta pueblo di Boneiru ta pagando pa por bende kerosin na un prèis faborabel na entre otro KLM.
“Mayoria entrada di OTB ta saliendo for di pòtmòni di nos hendenan ku ta yena tanki di nan outo, i riba kual OTB ta gana algu pa kada liter. Na otro banda, OTB ta kobrando un prèis masha abou na por ehèmpel aeropuerto pa hür di e tankinan. Asina abou ku nunka OTB lo por hasi ganashi òf paga pa mantenshon” asina Abraham a trese dilanti.


text:
E trouma di e pasado no tabata pèrmití mi ta felis sentimentalmente
“For di chikí mi a krese den un hogar yen di problemanan. Mi mama no tabata stimami, pues mi tabata rekòrdé riba e traishón di mi tata. Pa e motibu ei mi mama a yega di deseá mi e morto den varios okashón. Algun aña despues, mi a wòrdú abusá i ese’i a marka mi. Pa e motibu aki, den di mi a krese un odio hopi grandi kontra hòmbernan i kontra mi mama pasó e no a stima mi.
Despues di tempu a nansé den mi e deseo di forma un famia. Mi a asta kasa, pero e trouma di e pasado tabata ripití konstantemente den mi kabes. Pa e motibu ei, mi tabata maltratá mi eks-kasá i nunka nos no tabata logra komponé e relashón. Den final mi a divorsiá for di dje i tempu despues mi a konosé mi kasá aktual. Infelismente, meskos a sosodé ku mi kasá nobo, pues, mi tabata hopi agresivo i mi tabata hasié daño físiko i emoshonal. E maldishon aki tabata parse ku e tabata siguí mi i ku e no tabata tin final.
Den e situashon aki mi a wòrdu invitá pa partisipá den e sirbishinan di fe di e Iglesia Universal. Risibiendo e orashonnan di fe, mi a kuminsá wak un kambio den di mi. Danki Dios mi a logra wòrdu librá di e troumanan di mi pasado, i e karákter malu ni e agresividat no tabata forma parti di mi bida mas. Tambe, mi a logra restourá mi matrimonio i awendia nos ta un famia felis. E pas, e amor, e komprenshón i e respeto ta eksistí den nos hogar. Mediante di e fe, mi bida sentimental a wòrdu restourá.”


text:
Noticia
DPL ta lansa su logo y formularionan nobo entrante 1 februari 2020
DDPL ta lansa su logo y formularionan nobo entrante 1 februari 2020PL ta ofrece su servicio di registracion “online” pa esnan cu ta busca trabao! Entrante 1 februari 2020, DPL lo lansa oficialmente su logo nobo na nos comunidad, pa e motibo aki nos tapidi tur esnan cu...
DPL su servicionan pa dunador di trabao ta continua a base di un cita online!
DPL su servicionan pa dunador di trabao ta continua a base di un cita online! DPL su servicionan na dunadornan di trabao cu ta desea di entrega vacaturanan y/of peticion pa admisionta continua online pero unicamente pa medio di un cita cu mester wordo haci via email....
DPL ta ofrece su servicio di registracion “online” pa esnan cu ta busca trabao!
DPL ta ofrece su servicio di registracion “online” pa esnan cu ta busca trabao! Departamento di Progreso Laboral (DPL) su meta principal ta pa informa, guia y yuda nos localnan subi nos Mercado laboral. Pa e motibo aki DPL ta dispone di un maneho caminda cu nos...


text:
Pronóstiko di tempu pa Kòrsou i bisindario bálido te djaluna mainta 06:00 o.l., 8 di febrüari 2021.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l., 8 di febrüari 2021.
Kompilá: djadumingu 7 di febrüari 2021, 05:00 o.l. (09:00 UTC).
Tempu: Parsialmente nublá i un wer seku lo prevalesé.
Temperatura máksimo lo alkansá 31ºC i temperatura mínimo 25ºC.
Solo ta sali 07:00 i ta baha 18:40 o.l.
Bientu: Generalmente ost i moderá te bastante fuerte; forsa 4 te 5 (20 te 39 km/ora, 11 te 21 nudo). De bes en kuando fuerte den ráfaga; forsa 6 (40 te 50 km/h, 22 te 27 nudo).
Situashon general: Durante di próksimo 24 ora no ta antisipá desaroyo di nubianan signifikante riba nos region i pa e motibu aki un wer generalmente seku ta sigui dominá. Mas aleu, bientu lo mantené un fluho moderá te basta fuerte durante di próksimo dianan.
Kondishon di laman: Moderá ku olanan entre 1 i 2 meter (3 i 7 pia). E olanan di mas haltu lo ta riba e zona na nort i ost.
Fenómeno spesial: Ningun.
Perspektiva te djamars mainta: Parsialmente nublá i wer lo sigui generalmente seku.
Meteorólogo: Correa.


text:
Dokumento
8 Dokumentonan
- Fecha
- Relevansha
-
Rapòrt di investigashon di aksesibilidat (PDF, Hulandes)
-
Corona
-
Konseho Komishon di Evaluashon 2018
“Steunend op eigen kracht, maar met de wil elkander bij te staan” (“Konfia riba bo mes forsa, pero ku e boluntat pa yuda otro”) ...
-
Informashon pa studiantenan di Aruba, Kòrsou, Sint Maarten i Hulanda Karibense pa inskripshon den Basisregistratie Persoonsgegevens (BRP)
Promé ku bo por bai studia na Hulanda, mester regla un ke otro asuntu. Un di e asuntunan ta e inskripshon den e atministrashon ...
-
Gráfika di Reino Hulandes
Den e gráfika aki por mira den un fregá di wowo e 4 pais- i e 3 munisipionan speshal ku ta kai bou di Reino Hulandes.
-
Spich Prinsjesdag 2012 Gerard van der Wulp na ARUBA
Damas i kabayeros, Bon biní na e enkuentro di Prinsjesdag di e Representashon di Hulanda na Aruba, Kòrsou i Sint Maarten.
-
muhénan di antianan hulandes, na kaminda pa un mihó mañan
Riba enkargo di ministerio di Asuntunan Interno i Relashonnan di Reino i den kuadro di e inisiativa Muhénan Fuerte di Reino, ...
-
Bolletin Informativo Boneiru Sint Eustatius i Saba - yanüari 2010
010.10.10 ta den porta. Dia 10 di òktober 2010 ta desmantelá pais Antianan Hulandes. E dia ei Boneiru, Sint-Eustatius i Saba ta ...


text:
ENTRADANAN HUDISIAL KU TRES DETENSHON KOMO RESULTADO
Riba djabièrnè 11 di yüni, den oranan trempan di mainta, kuerpo polisial a realisá dos entrada hudisial relashoná ku lei di opio. Na un kas situá den Antriol a konfiská opio i a detené un hòmber di inisial R.E.W di 57 aña di edat i un hòmber di inisial G.A.B di 22 aña di edat. Na un kas situá na Lagun a detené un hòmber di inisial J.G.B di 51 aña di edat i aki tambe akonfiská opio.
LADRONISIA NA SITIONAN DI SAMBUYÁ TA BOLBE LANTA KABES
E dianan tras di lomba diferente notifikashon di ladronisia na sitionan di sambuyá a drenta. KPCN ta konsehá pa ora ta bishita sitionan di sambuyá, pa no laga artíkulonan di balor den outo.


text:
Oranjestad-Siman pasa na momento cu un cantidad di contractant di Gobierno tabata haya e noticia di nan retiro, Minister Eman tabata brindando incentivo di solidaridad na su hendenan pa nan no perde trabou. Aki ta na unda e otro empleadonan di Gobierno cu a keda 100% sin trabou ta puntra nan mes, ta cu cuanto midi Gabinete Eman ta midi?
Den un articulo di prensa nos Minister Eman a splica cu pa yega na un presupuesto balansa na 2017, esaki ta rekiri un maneho hopi strak, bahamento di gasto den tur ministerio y decicionnan fuerte. Como ehempel e mandatario a splica cu den su ministerio a toke pa baha gasto di personal. Pero como cu e no kier manda ningun hende cas a yega na e acuerdo pa duna su hendenan un incentivo di solidaridad den cual ta baha nan salario cu 5 pa 8%. Pues asina tur empleado rond di Minister Eman ta keda cu nan trabou y solamente ta haya un reduccion di nan salario.
Sinembargo na otro departamento di Gobierno manera Belastingdienst, Sociale Zaken y Arbeidszaken, empleadonan a wordo notifica di nan retiro pa cual nan ta keda 100% sin trabou. Constatando e diferencia aki, hopi ta puntra nan mes, ta cu cuanto midi Gabinete Eman ta midi? Con por ta posibel cu esnan rond di Minister Eman por haya rebaho di salario entre 5 cu 8% kedando cu nan trabou, siendo cu otro trahador di Gobierno ta haya retiro cu 100% di rebaho di nan salario? Pakiko Gabinete Eman ta discrimina hasta su mesun hendenan di e forma aki?
Mester remarca cu si Minister Eman di berdad ta un homber di palabra y si di berdad e ta stima hende mescos cu e ta brazanan y sunchinan, e mandatario di basta dia lo mester a intermedia cu Ministernan Yrausquin y Croes pa nan tene hende na trabou cu salario reduci enves di manda nan cas cortando100% di nan salario. Pesey e conseho na esnan cu a wordo retira ta, pa bay serca Minister Eman y pidi e mandatario pa e por ofrece e mesun incentiva di solidaridad cu ela ofreve na su hendenan, na tur esnan cu nan salario a wordo corta cu 100%. No por ta asina cu ta midi cu mas cu un midi den un solo Gobierno dunando algun hende incentiva di solidaridad y lagando otro 100% sin trabou.


text:
ORANJESTAD – Awe 22 di April, Dia di Mama Tera (Earth Day), ta marca 45 aniversario di locual hopi ta considera e fecha historico di e movimiento moderno pa medio ambiente di 1970. Awe ta un dia special pa inspira concientisacion, proteccion y aprecio pa mundo su naturaleza y medio ambiente. Directie Natuur en Milieu (DNM) kier a uni na e movimiento aki y asina yuda cu concientizacion ariba diferente tema pa locual ta trata nos Mama Tera. E aña aki por ta esun di mas importante pa historia di medio-ambiente segun un articulo ariba e pagina earthday.org, paso e ta esun unda crecemento economico ta uni forsa cu sostenibilidad. E aña den cual lidernan mundial lo pasa leynan comprometedor pa locual ta trata cambio di clima. Aña den cual habitantenan y organizacionnan ta deshaci di e idea di ta dependiente di fossil fuel. Como tambe invercion di tempo, energia y placa den energia alternativa. Tur esakinan por zona difícil y duro pa alcansa pero un y tur sa kico ta na peliger; e futuro di nos planeta y su excistencia. Pesey mester tuma un direccion nobo y uniendo forsa nos por logra.
Historia di dia di MamaTera: E idea di dia di Mama Tera tawata initiativa di senador di Merca pa Wisconsin, Sr.Gaylord Nelson, cu na 1970 despues di tawata testigo di un oil spil grandisimo na California como tambe inspira pa e movimiento anti-guerra, a realiza cu su persona hunto cu concientizacion publico di efectonan di polucion di aire, awa y tera lo por yuda pone e tema di proteccion di medio ambiente ariba e agenda politico. Asina senador Nelson a anuncia e idea di “national teach-in on the environment” na prensa national. E prome Earth Day a yuda na introducion di United States Environmental Protection Agency y diferente leynan manera Clean Air, Clean Water y Endangered Species Acts a wordo pasa. Manera Nelson a bisa na 1970 “it was a gamble, but it worked.”
Kico ABO por hasi ariba dia di MamaTera? E dia aki ta bo oportunidad pa hasi algo pa medio ambiente. Join e movement. Subi algun website informa bo mes kico ta e temanan di importancia, comparti esakinan ariba rednan social cu bo amigonan. Firma e peticion mundial contra efectonan di cambio di clima y combati pobresa, organisa un accion di limpiesa den bario of den bo mesun cura, hasi contacto cu esnan elegi pa tuma accion den cuestion di medio ambiente, usa materialnan recycla, hasi un compromiso pa reduci e uso di enegia of traha un arte pa promove concientizacion di efectonan di cambio di clima. Tambe anos como adulto ta esunnan prome jama pa siña nos muchanan stima nos medio ambiente y nos naturaleza, p’asina ora nan bira grandi nan lo proteha y conserva nos Mama Tera. Si cada un persona hasi algo chiquito esaki lo yuda pa e lidernan local of mundial tuma decisionan importante pa yuda nos planeta. Subi e pagina social di DNM y like nos page, facebook/dnmaruba, tambe bo por bishita nos website dnmaruba.org pa keda altanto di nos esfuerzonan. “It’s Our Turn to Lead”.


text:
Alerta pa ladronisia di ekiponan di konstrukshon
KOMUNIKADO DI PRENSA 347 /2022
11 yüli 2022
Alerta pa ladronisia di ekiponan di konstrukshon
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Den fin di siman tras di lomba, polis a risibí informashon di un kaso di ladronisia i un intento
di esaki, ku a tuma lugá den oranan di mardugá den e área di respektivamente Zeelandia i
Groot Davelaar.
Durante di e ladronisia, malechornan a bai ku vários ekipo pa entre otro kibra muraya i otro
ophetonan di heru.
Na un otro establesimentu a pone diferente mashin kla pa bai kuné i a intentá na kibra e
kaha fuerte den e negoshi.
E alarma di e negoshi aki a aktivá i asina a frustra e aktividat kriminal di e antisosialnan aki.
Kuerpo Polisial ta alertá un bia mas sigur propietarionan di establesimentunan ku ta bende
ekiponan di konstrukshon pisá pero tambe esnan ku ta dispone di un kaha fuerte, pa ta
èkstra atento den e dianan aki.
Un rekomendashon, pa no laga hopi sèn kèsh i otro propiedatnan di balor den e kahanan
fuerte.
Un petishon na komunidat en general pa na momentu ku tuma nota di personanan òf
vehíkulonan sospechoso den oranan di anochi i mardugá den besindario di prinsipalmente
negoshinan di hardware, pa avisá polis mesora dunando mas tantu posibel deskripshon di e
personanan i/o e vehíkulo.


text:
Vacatura Hoofd Human Resource SVb
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.
Desde prome di januari 1986, SVb ta brinda seguridad pa Aruba su comunidad.
Pa cumpli cu su tareanan SVb ta conta cu trahadonan cu tin tanto status di empleado publico y contracto conforme ley civil. Pa su empleadonan SVb ta aplica tur e leynan cu ta regarda posicion huridico di empleadonan publico di Pais Aruba. Ademas, SVb ultimo añanan ta implementando un maneho di personal basa riba principionan moderno. Pa duna guia na e departamento responsabel pa e ambiente laboral nos ta buscando un
cu ta desea di contribui na nos organisacion den un forma positivo.
Tareanan principal
• produci, ahusta y ehecuta e maneho di personal di SVb;
• lidera nos departamento di HR;
• conseha y facilita gerencia riba tereno di maneho di personal y desaroyo di personal di SVb;
• conseha y facilita management cu tur asunto di personal;
• aplica y ehecuta leynan di SVb, ademas leynan di LMA y LVVDA.
Exigencia
E candidato o candidata pa e vacatura aki tin e siguiente caracteristicanan:
• ta pensa y traha riba nivel universitario;
• a finalisa un estudio riba tereno di maneho di personal of similar;
• tin por lo menos 5 aña di experiencia den mesun funcion of similar;
• tin amplio conocemento di ley y reglanan riba tereno di maneho di personal di Pais Aruba ademas leynan di LMA y LVVDA;
• tin bon bista riba meta y funcion di SVb;
• tin amplio habilidadnan comunicativo;
• tin amplio habilidad pa traduci cambio di maneho y ley di Aruba den consecuencianan concreto pa SVb y su personal;
• ta flexibel, tacto y ta tuma iniciativa, por anda cu informacion confidencial y tin habilidad pa obhetivamente wak un otro su punto di bista;
• ta domina idiomanan di Hulandes, Spaño, Ingles y Papiamento.
Salario ta conforme e Bezoldigingsregeling Aruba y ta depende di e añanan di experiencia.
SVb ta ofrece entre otro un bon areglo di pensioen y e posibilidad pa atende diferente curso.
Mas informacion
Pa mas informacion tocante e vacatura aki por tuma contacto cu director ir. Edwin M. Jacobs mediante email na info@svbaruba.org.
Solicitud mediante un carta di motivacion, acompaña pa curriculum vitae y copia di diploma(nan) por wordo dirigi na director ir. Edwin M. Jacobs, solamente mediante email dirigi na info@svbaruba.org.
Ultimo dia pa solicita ta 28 augustus 2018 pa 4:00 pm.
Un evaluacion psicologico ta forma parti di e procedura di solicitud.
Ta curasha Arubianonan pa solicita ademas lo haya preferencia riba otro.
Por wak e aviso di e vacatura akibao (pdf document):
Vacatura SVb Hoofd HR aug 2018


text:
KRALENDIJK – Pa motibu di e tiki kasonan di COVID-19 na Boneiru, uso di test kubo mes por hasi no tin sentido na nos isla. Esaki departamento di Salubridat Públiko ta duna di konosé. Tèst kubo mes por hasi ta útilora un kaminda tin masha hopi infekshon. Den un situashon asina, por ehèmpelo rganisadó di un evento por skohe pa test ku hende nan mes por hasi, pa sa si ta konsehabel pa laga e aktividat sigui. E ora ei ta usa e tèstnan pa prepará un evento. Despues ku hende nan hasi tèst e aktividat por sigui.
Un test kubo mes por hasi ta algu di e momentu ei. Si e resultado ta negativo, esei ta bisa solamente algu di e dia ei, pero nada tokante e dianan despues. Den kaso di test kubo mes por hasi, por sosodé tambe ku e resultado ta negativo, miéntras tòg e persona ta infektá. Tin un riesgo na dje pues. Un hende ta pensa ku e ta seif, pero esei no ta asina. E persona ei por pega otronan. Ta sosodé tambe ku e resultado di tèst ta positivo, miéntras e persona no ta infektá. Den un kaso asina solamente un test apropiá por duna un resultado korekto.
Departamento di Salubridat Públiko ta konsehá hende nan ku ta hasi uso di e test kubo mes por hasi i a test positivo, pa mèldu nan mesna 0800 0800 pa hasi un tèst di PCR. E personan mester bai den isolashon te ora resultado di e tèst di PCR ta konosí.


text:
ULTIMO ORA.
BONEIRU.
BEWAKER DI PRIZON GARA TA HINKA TELEFON SELULAR DEN JICN
Informashon ku notisia live 99 fm ta dispone di dje ta indika ku awe tardi lo mester a gara un wardado di prezu net na momentu ku e kier a hinka un telefon selular den prizon.
Probablemente tabata tin sierto sospecho kaba riba e wardado di prezu aki pa un tempu.
Na diferente okashon ora ku tene razia den prizon na JICN sa topa ku droga i selular.
Resientemente a hasta drone a ser tumba ku tabata transporta kosnan ilegal pa wordu hinka den prizon.
Awe a kanta bingo na momentu ku a deskubri un telefon selular den poder di e wardado di prezu di inisial C.M. probablemente e mester a entrega esaki na un detenido pero e no a logra den esaki.
E wardado di prezu aki di inisial C.M. tin algun anja ta traha na e instituto di JICN.
Mesora a prohibi e wardado di prezu aki pa subi tereno di prizon i rijksrecherche ta enkarga ku e investigashon.
FUENTE: LIVE 99 FM.
NOTISIA KU BO POR KONFIA.


text:
Mas supermerkado no ta koperá mas ku e proyekto Komparashon di Preis
Solamente 11 super-i minimerkado a tuma parti den e proyekto Komparashon di Preis. Relashoná ku esaki e proyekto komparashon di preis no ta representativo mas. Unkobon ta deliberando ku e ministerio di EZK i ku OLB si mester kontinuá ku e proyekto aki.
E komparashon di preis, den un forma mashá transparente, ta laga e konsumidónan mira mensualmente kua super-òf minimerkado ta mas barata pa un makuto di 67 produkto básiko. Meta di e proyekto aki ta pa hasi e konsumidó mas konsiente pa loke ta trata preis di komestibel.
Supermerkadonan ku no ta partisipá na e proyekto aki ta perhudiká konsientisashon di preis di nan klientela.
Mientras tantu mayoria di e super-òf minimerkadonan a inkluí den e makutu banda di produktonan di marka-A tambe produktonan di marka privada mas barata. E kliente por skohe na e supermerkadonan aki di paga pa por ehèmpel un detergente di nòmber, mas ku $ 3,00 pa liter òf skohe pa un detergente mas barata di $ 1,60 pa liter. E produktonan mas barata ta di bon kalidat. Nan ta mas barata komo ku no ta hasi kampaña di propaganda kostoso pa nan.
Finalmente ta keda na e kliente pa skohe na kua super-òf minimerkado e kier hasi su kompranan. E supermerkadonan ku ta partisipá na e proyekto Komparashon di Preis ta hunga karta habrí ku nan klientela pa loke ta preis di e komestibelnan básiko.